
Ka’noh kyntien lem 


Na “U Lyoh ka byrngut” sa shisien pat u Bah Leslie Hardinge 
Pde, uba nga khot ieid khot jan u Bah Ding, u la mih biang kum u 
Simpyllieng ha ka sahit ka thoh ka tar Khasi ha ka liang ka thoh 
nobel. Shisien ha kawei ka nobel u Bah Ding u la thoh kumne 
"Lada phi don ka por, nga don ka khana ban iathuh” ne kumta hi. 
Nga sngewbha shibun eh (ba kum ha kine ki por ba ki briew ki ong 
ba ki kot ki rem dor khlem da sngewthuh ia ka jingeh ki nongthoh 
ba ki ia kynduh) ba u nongthoh um shym ong “lada phi don pisa, 
ngan thoh bad iathuh khana iaphi."' 

Kane ka nobel nga kyrmen kan long sa kawei pat ka bhah 
sha u synniang jong ka thoh ka tar jong ngi. 

Kumba nga ju ong, tang kit bok kit rwiang ia u Bah Leslie 
Hardinge Pde ha ki liang baroh. 


Dr. Bevan L. Swer 

Professor, Deptt. of Khasi 
North Eastern Hill University 
Shillong 


1 st August 2001. 



U LYOH KA BYRNGUT 


( Ka por ha ki snem 1986-2000) 

Toi u kpa Phrang, u Junom u dang dei ka rta ban ioh khun 
ioh kti namar u dang dap 40 snem ka rta. Kane ka ing ka sem ka 
don ha Mawmluh, bad ka ing ba u la shna dei kaba u la kamai 
khynraw ka jingkhlad noh ka kmie u phrang bad ka jingbym ioh 
khun kynthei ka pynkhohnioh ia u kpa u Phrang. Ki kur ki kha jong 
u pat dei kiba na Laitkynsew. Kumta tengkhat haki kam ki jam, Ka 
iap ka im, ju iakynduh hi para kur para shnong. 

Ki skul haki thain Sohra ki la plie biang, bad u Phrang beit 
sha ki jingpule kumba ju long. Hadien khyndai bnai la dei saka por 
ban ialeh iaka Selection test' ban ialeh iaka matrik. U Phrang daka 
jingminot riewduk, u ioh kajingjop haka 2 nd division. Daka jingksar 
u kpa, lem bad ki jingbylla haba lait ka por, u Phrang u la leit ban 
pule pat ha Sohra College. 

Ha kawei pat ka ing ha Sohra, ka Jngen bad u Dapbor ki 
don kawei ka khun kynthei kaba ki ai kyrteng ka Balamon. Kane 
ruh tang dep iaka matrik ka leit pule haki College ha Shillong. Kam 
dei ka khun binong bishon, hynrei ki kmie ki kpa kiba biang nadong 
shadong. Ka Balamon ka long kaba pyrkhat iaka lawei. Kumta 
haka por janmiet, ka leit shah hikai haka Computer. Kumno re 
kumno, ka kmie te kala pynsngew iaka Balamon ba kam lah shuh 
ban leit sha ki iew ki hat. Tang mar iadep ka PUC, ka ioh pynban 
ka kam ha Karkhana Dewbilat Mawmluh. Ka kmie pat ban nym 
pynsepei iaka por, ka die noh daka dukan ha ing hangta ha khlieh 
shnong. 

Ade pleng, ka Ri u slap bad u moina ka la kylla bak - ly- bak. 
Ki nongsohra ki sngew dukha ban pyrkhat iakane ka jingshisha, 
khamtam kito kiba la iohi shuwa iaka sngi u bnai bad kiba dang im 
haka juk jong ka jingsynlar haka imlang sahlang. Pynban ka Sohjra 

hi ka long ka nongkdup iaki thain Ri war kaba ki khein kum ka Kad- 
bah. Baroh ki soh jingtrei jong ki, ki iaid lyngba kane ka shnong. 
Kaba u paid Hynniewtrep shityllup u tip ka long baka shnong Sohra 
hi dei ka shnong sah-kynmaw namar dei hangne baka tyllong ktien 
kren; ka akor bad u slap ki mih. 

Khatduh khatwai u lyoh na shiliang Bangla u wan beh sha ki lum 
Khasi, bad u slap u wan ban hap haki dew rkhiang, ki mawlong 
mawteh wat la kam pat dei ka aiom slap, pynban u la da wan kloi 
tang kat ban biang ban khyllait ban pynslor iaki sla ba dang sah 
jubor haki tnat - dieng. 

Ha kawei ka step, ka bneng ka slap bad ka i dum kumno re bad u 
Phrang uba dang shong pynkhreh naka bynta ka 1 st year, u ithut 
iaka jinglong ka bor mariang. 

Haba u kpa u song ja sngi bad u sei ka plastic ban da slap, u ong. 

. “Te pa, balei phim shong thait noh mynta shi sngi” la khroh u khun. 

“Em phi Phrang, shongthait kumno shibit ngan ioh bainong, ba 
lashai ka iew bah ngan ieit siew leit tda.” 

“Em, te leit shibit shiteng sngi ynda rang kane ka mariang bym 
tikna”. 

“Shish katta snem nga la tur iaki jingeh ba kham palat iakine baroh, 
koit, to phi sa dang pyndep Iaka kam”, u mih de artad soit bad u 
kup khlupdaka plastik saw. U Phrang u mih biang ha jingkhang u 
peit haduh ban da kyllep, u khang iaka jingkhang kaba la shah 
iaka jingpyrsut ka Iyer. Kyndit kyndit u sngew blaw katba u nang 
shong pule bad sa shiphang u kpa u wan phai bad u rung ha ing. 
“Ko Phrang nga klet ka ja sngi." U shim bad u thnum ialaka jong 
ka jingklet bad u mih noh. U Phrang sa shisien u bud biang daki 
khmat ba shoh jingsngew. U wan ban shong biang bad ban pynleit 


2 



jingmut noh haka jingpule. Ka jingbylla surok kam shym thud wat 
la slap. U lyoh bad u lyput u sdang ban kah iaki thain Mawmluh. 
Haki riew smat pat, u slap ka Iyer ki long ki lok pynban ia baroh ki 
briew haka thain Sohra, namar haba mlien la myllen hi. 

Ka iongrein ka sdang lap ia u kpa u Phrang bad ki lok bad 
bun ki lah sdang ban leit phai noh sha la ing. U slap ka Iyer iaki 
khun binong bishot pat ka lad bah ban leh kmen. Ka kali Sumo 
rong sawjngum ka dang iaid pakang bad ki surtape bala pynshoh 
iaka jingrwai u Elvis, ‘You’re always in my mind.' Kiba iashong ruh 
ki nang ia pynbud lem ia kata ka jingrwai bad kata ka jingleh jong ki 
ka tap syndon iaka sur u Elvis kumba tap uto u lyput iaka surok 
Pombasan Mawmluh. Ym biang tang katta, kita kiba iashong ha 
kata ka kali ki iathap kti ia kyrkait kumba iohnong aiu re. Dei uba 
niah uba pynhap sur jubor da kaba pynpah horn wat la ym don 
mano mano ruh ba iaid hapdeng surok. Kane ka kali te imat ka 
wan na Thangkharang bad wankai suwari pynbang shaki thain 
Mawmluh. Ha kawei ka khongdong hajan ka Karkhana Dewbilat 
ka la lymbub ngak ia u kpa u Phrang u ba sied khong-ly-khong 
sha liew nur. Baroh kiba la iohi ki la leit pynkloi shajan daka 
jingbymlah ngeit. Ka Sumo pat ka la suh thiaw bad jah baroh kita 
ki jingiakhie wahleng haka kali. Kat kiba don ki la ia khyllie bad 
iarap. Ym don dak mong ei ei, bad ha kata ka apot, baroh ki la don 
ha ka umdum. Nangbun nangbun kiba iabatdi uwei ia uwei la ki 
jong ki jingbatai kulmar. Naka jaka ap bus, la wan mareh kawei ka 
khynnah bad haba kala iohi iakata ka apot bym lah rai kita kiba 
ialum, ka la mareh sha Ophis bad kloi Ian ka la wanrah kawei ka 
kali Jeep ka Kompeni ka peit thuh biang ia uta u briew, hynrei kam 
kynmaw, bad mardor ka phah rah ia uta uba mynsaw ha kali bad 
pynherwut sha Civil Hospital, Sohra. Tang mar iapoi ka leit wad 
iaki Doktor ban wan leh iakaba donkam. Katba kita ki nang jia, 
uwei naki rangbah ba iadon lang u la ong, “Ko bih phin ai kane ka 
kali ngan leit pyniathuh lem ia u khun une u briew”. Ka la shah bad 
ynda ka la batai shai shano yn pynpoi iaka kali, bad ynda ki Doktor 

kila peit la khmih bad sngewhun kumta, ka la mih noh na Hospital 
bad leit laka jong ka lynti. Ka la kmen baka lah ban leh kawei ka 
kam babha. Ka sngew troin ban pyrkhat ba bun ki briew ki heh 
tang ka ktien. “Nga ka shibor pat bha ba nga leh kumto’’. Ynda ka 
la poi ha ing, ka la iathuh iaka kmie ia kata ka jingshem. Ka pyrkhat 
ban pynwandur bad teng teng ki jingsympat ki wan bha ha kiba 
duk bad ki nongbylla sngi. 

Ka jingiatip lem u Phrang ka pra hi phom, bad um lah ban 
kynthup ia kaei ba u iohsngew. La jar katta, jait ba la satar ha ki 
jingshem khyllah, u la mareh khlem don syrngiew shuh. U la iohi 
ia ka nusibjot kaba la thoh ha kata ka jingshem pap. La iathuh ia 
ki jingjia, hynrei ka jingiohi ia u kpa uba la shu thiah kun mynsiem, 
kam trei kam shuh ha u. Ynda la 12 baje mynmiet u kpa u sa tip 
briew bad wan mynsiem biang. Ki pulit ki wan mynstep ha hospital 
ban kylli tohkit. Hynrei shisien ba ka skei ka la krad, ym lah dien 
trai shuh kein. 

Ka por janmiet, bun kiba la wan peit, khamtam kito ki lok ba 
ia bylla lang. Kata ka khynnah ruh ka wan, hynrei haba ka peit ia 
ka jinglong u Junom ka shu kylli sharud na kita kiba ia don lang 
bad ka leit noh de soit. Ynda u Bah Koren u wan, u Phrang u sa 
kylli ia ka jingjia. U Koren ruh u la iathuh bad pynkyndit pynban ia u 
Phrang. “ Lada ym dei ka jingkloi pyrkhat kato ka khynnah kaba la 
wanrah ka kali kompeni bad kit mar mar shane sha hospital, u 
kpa jongphi u lah ban shitom bha.” 

“Kato kaba dang mih kumto hi?" kwah tip u Phrang. 

“Hooid kein, dei kato hi, phim ithuh seh?" 

“Ngam kynmaw phi Bah Koren." 

“Lada ngam bakla ka dei ka khynnah Khliehshnong ba trei ha Simen.” 

“ Ngam kynmaw, nga shu iohi liak liak, luk luk hangne hangtai. 
Nga dei hi ban iakynduh ban ai khublei” 


“Ka dei Phrang. Dang don hi ki briew kum kito ha pyrthei." 

Ka jingap miet ka ai lad shuh shuh ia u Phrang ban khreh 
kot ban pynkhreh ia ka eksamin. Ka jingshitom u kpa pat ka la 
nang trei, bad um i iohbor ei ei na kata ka jingsumar. Ha ka sngi 
Hat lewrit u la khlad noh. La pyndep ia ka tep ka niam iap khlem 
buhteng. Ha ka step babud, ka bneng bad ka mariang ka shai 
kdar. 


La ioh jongtip ba kawei ka Sumo saw jngum ka la leit tynrah 
ia kawei ka trok ha Mylliem bad ka Sumo ka la jubor bha. Laingut 
kiba shong hangta ki la iap shen. Ka Riban, kata ka kyrteng kawei 
ka khynnah ruh ka la iap ha hospital ba shah dung ha u nar kali. La 
lap da ki pulit hangta ha kali ia ki bilor kiad, ki momo, ki kaset 
jmgrwai. Tengteng ka nusib ha pyrthei ka ju jia ba kito kiba kwah 
eh, kiba la pan. Haba la pan kwah pat; jah kwah syndon. Ka long 
kumne ia ki paralok ka Riban. Kaba sngewsih ka long ba kata ka 
kali ruh ka dei ka kali Sorkar kaba u kpa jong iwei na kita, u trei ha 
ki kyrdan heh ha kawei ka ophis Meghalaya. La buh ha ka jingeh ia 
une u ophisar namar ka jingbymlah teh lakam ia ka bor kum u 
nongtrei sorkar. Ki bor sorkar ki dang buddien halor kane ka 
jingpynjulor ia ki mar sorkar. Ka jingsneng ka ong, 'la ki khun wat 
ai huspai; ba ioh hadien phin sa khuslai. 

Ka jingmut rangbah mynta ka la sdang bseng ha u Phrang 
uba pyrkhat ba ka la dei ka pali jong u ban wad ia ki nongleh bha, 
bad kito baroh kiba ia dei bad ka jingshah shitom u kpa. Kaba 
khadduh eh ka long ban leit wad ia kato ka khynnah ba trei ha 
Simen. Hynrei kumno yn leit, shano yn leit wad bad hato kam long 
kaba bha ban leit sha iing "Em", u pyrkhat. Ynda la kut ki lad 

baroh u la leit sha u Bah Koren ban twad jingmut. Hadien ba u 
Koren u la iohi ia ki jingthmu babha u Phrang u la batai ba kaba 
bha eh ka long ban lei ap ha Simen hi ynda la wai trei. Ha kawei ka 
janmiet kumba la iakut, ki la ia leit ha ka jaka ap bos ba kiew sha 
Sohra. Tang shiphang shisha ka khynnah ka la mih, “Katei Phrang 
kato kaba phi kwah iakynduh.” 

“Ale lang seh Bah bad phi,” la khroh u Phrang. Ki la ia iaid 
beit beit sha kata ka khynnah. Hamar kata hi ka por, ka bos Simen 
ka wan bad kata ka khynnah ka leit mareh sha kata ka bos, bad 
haba u nongniah u peit bym don ba kiew shuh, u pynsuh thur ia 
kata ka bos ba la kham rim. Tyngheng ki ia ang baroh arngut, 
“Shish khun ka. ...” la ud bynniaw u Koren. “Kato hi kein ka khynnah 
bad kam shym poi jingmut mano ba ap ba kwah iakynduh. U 
Phrang urn lah ban ngeit ia kata ka jingiohi. Hynrei tang katta ka la 
biang ba un ring dur ia ka, “Are ka khmat kaba nga nga ju iohi haei 
re haei, to kam pher ianoh phi." Ki la ia iaid la ka lynti iynti bad u 
Phrang pat ha la ki jingpule. 

Shano yn lah khreh kot shuh. Long kum u Majnu bad ka 
Laila uba iohi ha ki sla jong ka kot ia kata ka khynnah. “To seh Pa 
ai jingshai, weng noh ia une u lyoh byrngut” Ynda la miet bha, la 
thait ki khmat u sa thiah. Hynrei ha ka jingkynjah jong ka miet, ka 
jingpah ki khniang ki puit, ka jingkynkrok ki jakoid ki kynoi thiah 
pynban jai ia u. U thiah, hynrei u phohsniew lyngngai. U iohi ia u 
kpa ba u wan bad kawei ka tymmen, “Peit khun, kane kein kaba 

iarap ia nga burom, iada ' U Phrang u peit u leit shajan 

kata ka tymmen kaba la khring tyngeh ia u. Kumno, hynrei u pyrkhat 
ba kam dei kane ka tymmen ba u iohi. La jar katta, u tur sha ka 
tymmen, u shim ka kti ban khublei, hynrei ki kti ki eh naw naw bad 
ki dait thah. Wat la u la suhjer, u pyneh hangta bad u ong, “Khublei 

shibun meirad ia ki are are, wa!” Ha kata kein ka por ka kti ka 

syaid kynsan or or bad u iohi ia ka dur kata ka khynnah. “Em, em, 

shuh, pyllait ia nga, nga iohi kynsha aiu? 1 ' U mut ban halla hynrei 
ka set ka sur, u ia khing u khih, bad u kyndit thret. U shim ka 
syngkhlieh u kylla pyrdet bad u duwai, “Ko pa wat ai seh kum kito 
ki jingphohsniew” Katba u nang leit jingmut da ka jingtieng, u 
iohthiah noh pynban. 

(Majnu - dei u tyngshop pawnam jong ka phlim ka ia leid haduh 
ban da ia iap bad ka Laila, ka phlim Laila Majnu; kumjuh kum ka 
phlim pawnam Sherin Farhad, ne Romeo Juliet). 

O O 


9 ^ 



LAW LYNGDOH HIMA MAWPHLANG 

BAD KA 

LAW ffDONG LUM SWER 

Swer Sirdarship 
Hima Sohra 


Ka Tftymmel pyrkhat pynneh pynsah 

Mariang u Khasi 

bad ki 

Jingiathukhana pateng 
ba iadel bad kine ki Khlaw 

a — -id 

Lai sngi hadien, dang step phyrngap u la mih ban wan kiew 
sha Shillong ban ialeh eksamin, ‘da ka taksi kham kloi kam’ u 
pyrkhat. U kiew da ka trok Sohra bad hamar ba poi ha Gate Sohra 
wan hiar kawei ka taksi. U pynieng, bad rung beit beit. U la kyndit 
kumba iuh tdong bsein haba u la iohi ia kata ka khynnah bad u 
Bah Koren. Ka mynsiem u rang kumba kan kiew bad mih shabar 
ban iohi bad shong ruh ha kajuh ka kali. Urn lait kren, u dap ka 
shadem, pynban kata ka khynnah kam i khih jingmut ei ei. Ha ka 
jingshisha kam tip hi ruh ba u dei uei? Jait ba la sdang long ksiang 
khlem thung, u Koren u sdang padiah. 

“Balei phi kiew sor dang katne step Phrang?” 

“Bah Koren, ngan leit ialeh eksamin te Bah. Phin hiar shibit hi 
em?” 


“Hooid, ngan da dep thied ki nar rot ba phah u kontrak ban tih ia ka 
permishon ban tei kynroh rel.” 

“Te phi la dep kloi hi mo Bah?" 

“Hooid Phrang. Te phi ithuh em ia ine i Bih?" u kdew sha ka liang 
ka Balamon. 

U.Phrang u leh myn peit, “Hooid.. . hooid” u thok, hynrei u kwah 
ban pyn mih shuh kiei kiei. 

“Ko Phrang ade bha ka jingpynleit jingmut sha ka Qksamin. Phi 
kynmaw em ia ine I Bih ba nga batai shaphag i kpa jong phi?” U 
phai sha kata ka khynnah. 

“Ki khot kumno iaphi Bih?” bteng u Koren. 

“Oh! ia nga? Ki khot Bala... Balamon” ka jubab beit. 

“Oh ka kyrteng ba sngewtynnad. Ine i Rang, i kyrteng i Phrang” 

Ki thied pyrkhat kin sa bthei, bad u nguid shi nguid umbiah rkhiang. 
U dei ban ong eiei Te kum u khynnah ba sdang pait sur u pyllait, 
“Oh hooid, shisha... nga la leit wad la phi tang ban ioh ong khublei 
shibun eh. Mynta te markhmat shi hajar nguh ia phi ko 

"Bala” ka pynkut, “Kam pher phi jait para shnong para kher” 

“Nga sngew kumba nga iohi tengkha haei re haei mynba nga bylla 
surok ne kumno kumto”, u phla hok. 

"Hooid, nga te nga kynmaw hi bad nga ju iohi iaphi. Mynta phi la 
rangbah phi la klet noh dang lai snem ruh.” 

“Em, wat ong kumta Bala, lai snem ka dur khynnah ka la kylla hi 
kein ne kumno phi ong Ma?” u pyllait synaw. "Ki khot kumno la 
phi?” 

“Balamon. Phi pat?” 

“Phrangsngi shu khot Phrang, Kur aiu?” 

“Lasieng” ka pynsted. “Phi pat?” 

"Mawkor” u jubab. 

Ha kata ka jingiakylli baroh ki khmat ki khmat ki peit suh bad ki 
sngap kliaw shata. Ha kata ka por ioh sngew kynsan ka jingriew 
sairen kali bad kiba shong ha ka Jeep ki kaweh lama saw lep lep, 
bad ki pulit ki ai dak ban sangeh bad kiar sharud. Nangto bud sa 9/ 

1 0 tylli ki kali kiba pynsuh wiaw wiaw kumba ym lap lieng. U Minister 
dei u Minister khynnah uba hiar sha ki thain Sohra. U Koren pat 
jait u riewshemphang u kdat noh shawei iaki jingiakren shaphang 
ki nongialam politishan kiba buh ia ka jaitbynriew shadien bad ka 
spah bym hok ba ki lum kum ki Minister. 

“Phi iohi hi,” u ong uwei pat u rangbah. “Ki Minister Khristan lei lei 
ki thep ia ka tyngka bym hok ha ka pla kamon, bad ka Bible pat ha 
ka pla kadiang” 

“Hooid kein" ong u Koren, “Ha Assam, uwei u minister ba kyrteng 
u Dilip da ka tyngka ba ioh na ki kontraktor, ki engineer, u la thied 
shiphewtylli ki ing ha kajuh ka jaka kaba ki khot mynta Dilip-nagar” 
U Phrang u kwah ba ka kali kan poi noh ha sor. Tang poi ha steshon 
u hiar na kali kumba kynto mano re u la tur shajan ka Balamon. 
Ka shadem ka patied bad shiphang urn lait kren. “Te nangta,” 

sdang ka Balamon, “Oh nga ong, nga ngi la dep exam mynta 

ka sngi ngan leit phai noh phi. . . .pat?” u kyrbeh. 

“Are nga ruh ngan dep shibit ngan leit da ka kali 5 baje" ka jubab 
pynsted. 

To kata, leh kumne....peit shane” urn don buit kren shuh kum u 
blang sahkut urn. 

“To ong kein, balei, shaei ka jingmut”, ka pyllait syndon. 

“Ka jingmut shaphi hi kein,” u pyrkhat, "Em, ngan don hangne, 
ngin leit lang kein” u pyllait syndon khlem da pyrkhat kaei ka ban 
jia. 

“Ade phi te phi leh joker palat, balei tang ia ita ruh ym lah ong?” 

“Em phi ym dei joker. . . .are phi khot kumno ialade" u lait ban jham. 

“Ish phi te mo, nga la ong em, Balamon. Phi u joker bah shisha 
phi" 

“Hooid Balamon, baroh ngi long ki joker ne ki bula, hynrei hapoh 
kane ka dur phim tip kaei ka mynsiem jong nga ka phong.” U batai 
da ka jingsngew khia. 

“To kam pher, ngin sa ia kren pat, namar ki jingkren jong phi ki 
phalang jingmut palat.” 

“Hooid, ngan bat por. . . .khie thoh bha thoh biang ho” 

“Phi ruh, thoh bha thoh biang”, ka leit noh kumba kan shym la don 
hangta. 

U Phrang u shu peit jawdud ia ka jingiaid. U iap bieit haba ka pawang 
la ki kjat ban kam. U peit seh shlip u mut kan phai dien, hynrei ka 
shu jah rngai hangta hapdeng ki paidbah ba iaid ba ieng bunkam. 

Hapoh ka jaka ialeh eksamin, ka kti ka khih kyrbeh, ka jabieng 
pat kam treikam shuh. Khadsan minit la leit, urn pat lah ban sdang 
eiei. Jahare kumei kumne kan long ia nga? U tap ki khmat, u dem 
ha ka miej, u duwai siat, “Hei Pa wat ai seh ngan rem, iarap..." 
Hangta wan ka bor maian aiu re bad u pyniaid ia u khulom bad 
shaid bad shaid, bad pyndep ki jingkylli baroh bad iehnoh tang 
kawei. 

Ha Shillong College ruh phaloh ka jabieng bym nang ban 
sdang thoh. Hynrei ka kynthei pat ka nang ban pynbynta la ka por 
ka bor pyrkhat, ka por ban kut jingmut khamtam ka por ban lum 
umjer bad ban tyngkai ia ki. 

Ha Steshon kali, u Phrang u la dep poi haba u rynsied kum 
u sier samla uba thrang ban poi kloi. U sdang ban artatien ia ki 
jingkular ka Balamon. Hynrei bunsien ka jingiaishah bad ka jingiai 
ap ka ju ai jingmyntoi. Ki khmat ki suh beit sha them lewmulong, 
bad ha kaba khadduh ka thie thie ka wan. Ka mynsiem u rang bad 
ka thei ki kyndeh bad dap jinghun ia ka jingbat kular wat la ka long 
ka sien nyngkong. “Kumno, phi lah bha Bala?” 

“Biang hi tharai." 

“Haei sha phi sah ha Sohra?' 


“Ha khliehshnong. Phi pat haei sha kumto?” 

“Ha Mawmluh hi te Bala. Nga te nga dei u khunswet phi Bala” u 
phla hok. 

“JSlga tip" 

“Donbok maphi ba dang don kmie don kpa.” 

“Hooid kata te hooid. Ngi ia don arngut shipara i kong bad nga. I 
kong i la leit bud ia u khaw sha Sor." 

Te ki khnam jingieid ki ia suh wiaw wiaw bad shem ia ka 
sohpdung bajem. Hangta hapoh taksi ka jingkem ka ding ka bur 
kloi bad haba poi ha ka khongdong surok ba pyrkhun bad ba ka 
kali ka tan sha ka liang lajong, ki met ruh ki ia syndait khak bad ki 
ia sohpadoi shane shatai hapoh kata ka kali. Kim kwah shuh ba 
ka kali kan poi ha Sohra. Hynrei barabor, kaei kaei kaba 
sngewtynnad ka dei ba kan kut. 

Haba kynshak ia u isbad ha u mawshamok, i phylliah ding i 
kem ding ia u tula. I phylliah ding rhem ha ka jingbeh ka erbatemon 
batesi bad I sdang bur ha la ki sngi ki ia. Mynta ba la dep eksamin, 
ki jingmut ruh ki khlain tang shata hi. 

O O 

Ka Balamon ka la khie rasong bha haka jinglong samla. Ma 
ka hi ka long ka tusbir ba ki ‘Keirang kim banse ban khyllie biang la 
ki khmat bad ban iaid talangeng ban kynmaw ia kata ka dur-khmat 
bah eh bad ka dur pyllun. Kaba ki ’kei-rang ki iap bieit, dei kito ki 
khmat kina jngum iong kum ka thwei bah ha Nohkalikai. Ka snieh 
doh balieh kshong saw kum ki theilud Bynther-Kynshi. 

“Peit me ong,” la nujor uwei na kito kiba ia ieng ha Lad Thanat. 
“Ka ’Kei-lympied samla ki khohwah kiba wat uto u ’kei-rang brut 
un hap kylla dien ban pynshisha la ki khmat." 

“Te, me mo uba lorni suhsat,” la pynbud sa uwei. 

“Me peit kynthei naei ko lih, nga ong ia kane ba lada u Mainsing 
Shanpru un iohi te me un da thab la ka shyllang!” (U Bah Mainsing 
Shanpru u dei u nongdro dur ba trei ha ka ophis D.I.R.P Shillong 
uto uba dro ia ki dur kylleng kylleng khamtam kito ki dur ha ki 
Ingmane Katholik u la khlad ha ka 9 tarik February 2000) 

“Me mut aiu pat ia u Phrang Mawkor uba wain-ja-ra-wain shisha. 
Nga shynrain ban iohi ia kato ka met-sohriew kiba ia dei bha bad 
kito ki eit-thapbasim hangne hangtai. U la dei ban long u nongrwai 
uba don ka sur ba khring.” 

“Dei hok ba u kwah long shipai” 

“Kam shipai kumno” 

“Nga tip bad un ioh beit.” 

“Te un iehnoh seh me iaka Balamon?" 

“Ka Balamon kam dei ka sim ar-dieng lai-dieng ym kum kato ka 
Batmeki jong me, kaba tniak ha uwei dieng bad tniak ha uwei pat.” 

“Balei me kren kumta iaka Batmeki? Nga khein ia ka kum ka 
paralok", la pynshai uwei pat. 

"Hu! Paralok bad ka kynthei, haba me ia dem kum shijur ki pare 
dei paralok seh?” la jubab uwei. 

"Peit ho lih lada tip ka Batmeki te men......” 

"Ka mat tip kata ka Batmeki jong me, ynda sei madan shaphang 
ka jingbat ardieng lai dieng te yn sa Iko artad pum” la kren skhem 
uta. 

“Kein noh, kren shaphang ka Balamon me ia poi sha ka pynkheir 
riti. Nga te ia ka Balamon hi te nga burom, lada dei kiwei kiwei kiba 
don ka dur, ka met ka phad kum ka kin da kiew skong bad iaid kat 
kita ki saw dieng san dieng." Ong uwei pat na ki. 

“Hooid, ka dei ngam ju ngiah ban peit ia ka. To ia kren noh shawei 


O O 

U Phrang u ioh ka lad ban hikai ha kawei ka skul ME, hajan 
Mawsmai bad u long u Nonghikai jingkhein batbitbha. Hynrei um 
hun ha kane ka kam. Ka kam nonghikai ka long kawei na ki kam 
badonburom. Haba u iohi pat ia ka jinghiar ka kyrdan ki khynnah 
skul khamtam ha ri Sohra, u jem hi khnap, ki iapher na ki khynnah 
sor. Ki khynnah skul ba u iohi kam long shuh ban ia kren. Ki khynnah 
skul lada kim saJia ia ki kmie ki kpa. kirn reij iano iano khamtam ba 
um dei u nonghikai jong ki. Kaba pynpyrkhat ia u, ka long ba ki 
khynnah skul kim salia ba ka shyntur jong ki ka pyut da ki tiensih 
bad ki jingmlien kiba khlem akor ban tan sikret puk puk wat ha ki 
lynti iaid paidbah. U tip pyllein ba don ki kmie ki kpa kito ki khynnah 
skul kiba duk raitoi, hynrei ki khun pat ki dih ki sikret rem dor. Ka 
kolshor ka la niom bad poi sha ki thain Sohra ba kiba duk ruh ki la 
ia deng da ka sati ksiar ha ki shkor. Adur lanot kan jia aiu ynda ki ia 
deng ksiar sa ha khmut. 

Kine ki jingiohi ki pynpyrkhat ia u. Khie dangstep, leit sha 
skul, wan sha ing bad kumta ter ter kajuh shi kajuh ka jingim kaba 
tyllun kum u maw bym sop sohpailen. 

Toi, ka jingim u briew ka dei ban long kum u musla uba 
pynbang ia ki bor bad ki tipthuh Dei ban long kum ka lyntait kaba 
jngi ha ki thwei ka haw haw ban ioh sorjamin na ka haw haw kane 
ka pyrthei sngi. U pyrkhat ialade ban long kum ka baje kaba iaid 
ha kaba shah teh lakam pyrkhing raitoi bad bud la ki hud hynrei 
kaba ym ju ap. U pyrkhat ba ka poi sha kajuh hi ka jaka lait noh 
haba la kut u shabi. Ha u briew pat ka bor ka iaid wat la um tip iaka 
jingtyllun ki shaka, tad haduh ba ka baje dohnud kaba tied tuk tuk 
ka sangeh noh bad long kum ka tiar jot bym lah maramot. 

U Phrang u pyrkhat ia kine baroh bad u pynshong nongrim 
ba kane ka jingtrei jong u kam iahap pyrla bad ka jingim jong u 
kaba nang santer haba ki jingmut samla ki thnam. Ban long 

politishan kaba eh, namar ha kane ka bynta hi te, ka kti kamon 
kam tip shuh kaei ba ka kti ka diang ka leh. Ban trei kam iajong ka 
long kaba eh, namar hap kyllan bad jyllud ia u phlang haduh u 
dieng bah. U pynshong nongrim ba ki seng baroh ki bym larkam 
kiba dei tang ha ki lat bad ki elekshon ba ki ieng rynsan, bad katba 
ka pum pum ka neh den ha madan baroh baroh la ia klet kaei sha 
ki ia kyrkaw. Kylla mulot ki jingmut ba thew matang. 

U Phrang u pyrkhat ba ka kam ba u lah ban leh ka long ka 
jingshakri ba jarjar bad kata ka long ka jingshakri ia ka Ri ha ka 
kam shipai. Hynrei da kumno un leh, shano un iaid, iano un ia 
kynduh. Ka Recruiting Office ba don ha Rhino ka dei ka jaka ba 
dei eh. Hangto u la ioh ka jingbatai bad u iaid dem pyrkhat kumta 
man ka sngi ban leh ne ym leh. Ynda u la dem pyrkhat kumta 
bunsngi u la rai ban leh dang biang ka por. Kumta u wad ka lad 
kaba kum u rangbah bad u sngew halade ba u dei ban leh ei ei na 
ka bynta ka Ri. Ha kawei ka sngi janmeit tang shu wai skul, u la 
leit ap lypa iaka Balamon ban ia iaid lang da ka kjat ban ioh ia 
pariah rai ia kane katai. 

“Phi te phi la hun ha kane ka kam. ..” 

“Shano phi Phrang nang kiew nang bha, nga lei lei nga mut ba 
lada phah ka Company, ngan leit pule shuh shuh.” 

“Balei phim sngewtynnad ka kam hikai?" 

“Em kam dei ka jingsngewtynnad ne ka bym sngewtynnad. Nga 
dei ban leh ei ei na ka bynta ka ri.” 

“Balei Phrang phi kwah ieng Elekshon noh ne?” 

“Em ym dei kumta Balamon”. 

“Ka Elekshon kaba phi ialeh ka long ban shakri ia ka Ri te Phrang." 

"Ka kam elekshon kam dei ka kam shakri Ri. Dei pynban ka kam 
shakri ialade bad ka party bad ki buh ia ka jaidbynriew shadien.” 

“Te ka kam aiu phi mut maphi?" 

“Ka kam, kam iada Ri, kam shipai “ 

Ka Balamon ka ieng khek, ka saw kyrang bad kam lah ngeit 
ia la kijong ki shkor. 

“Oh balei?” u kwah tip ia ki sohkyrdot. 

“Phi Phrang, phin leit kam shipai. ...phin leit tang ka kam Male 
Model lah biang.” 

U Phrang u hiar kynsan ka mynsiem ha trai kpoh. “Oh, balei kein 
ym long,” 

“Ym long?” ka ikmen “Phi iohi hi kata ka lad ban rung kam shipai? 
Peit shane” ka kjat ka ialam bad pawing sha u Mot U Iskat (Mot u 
David Scott ha Saitsohpen) 

Ki ia shong kai ha kyndon u Mot Iskat. U shim ia ki kti ba 
sngaid jong ka u buh ha Ibong kamon la jong. 

“Balamon baroh baroh ngi ong ba ngi ieid Ri tang ha rympei, nga 
kwah ban pyni ba kam dei kumta ne balei phi sngap?” 

“la nga pat phi la pyrkhat Phrang?" 

“Nga pyrkhat kein ba nga ieid iaphi, nga ieid ia ka Ri, ngan leit ka 
short commission bad tang katno nga la dep.” 

“Phrang lada kumta kan bha ngin iathoh shuwa ba ngan lah ban ri 
ban kdup ha ki lynghoh kti bad lynghoh dohnud ia ka jingieid jong 
ngi” 

“Nga pat nga pyrkhat da kumwei. Ka jingiapoikha ka long kum ki 
wah ba iakynduh lang, bad shisien ba long kumta kan 
sngewkhohnioh ban tuid." 

“Phrang te ngin ia long artylli ki wah bym lah ia kdat." 

“Shish phi Balamon kam dei kumta. Artylli ki wah ba dang ia iaid 
da ka jingsngewthuh, kin niom bad khun ban iakynduh. Ngin ri la 
kajong kajong kajinglong sotti. Kathrang jingieid ka kham khlain 
ban ia ka ioh jingieid. Nga thrang iaphi hynrei ailad ba ki briew kin 
khein kor ia nga ban ia phi, ba da ka jingieid bym thoh bria.” 

“Phrang, phi la rai kumta, te nga ruh. Ngan ri iaka jingieid, ngan 
ym peit shawei sha ar, ngan ksoh rdin bad phi. Hakhmat kitei ki 
khlur, u bnai, ngin kular. Peit shatei sha suin’* 

U Phrang u khyllie shaphang ka thain Kutmadan bad u iohi 
bun ki khlur bad u bnai 14 synnia ba u synran. 

“Te phi shah sngewbha em?" 

“Hooid Phrang khie, u briew uba ieid ia ka Ri dei uta uba bit dor 
ban ieid jaitbynriew” 

“Phi dei ka jaitbynriew em?” U peit ia ka, ia ki shniuh ba kdor ba 
nang beh ka Iyer. U peit ia ki khmat kiba iohi kumba ki pyllew ki 
ngam. Kito ki khmat bajngum long kum ka duriaw kiba la ker 
sawdong da ki irmat ba tah kajol. U peit iaki reng ngab kiba mih 
itynnad. U syllud ia ki ngab, ia ki khmat u tap de da ka lymmen 
kti. 

Kynsan u tan, u doh bad ki ia doh stem slem slem bha haduh 
ba ka jingshai ka kali ba wan na sirket (circuit house) ka pynthaba 
bad ki ia pyllait pynkloi. 

“la noh Phrang! Peit la hynriew baje." 

"To ia. . .nga hun hapoh dohnud. Balamon, peit shane to kular phin 
laineh bad nga ha ka saw ka sian.” 

“Katba phi ong, ngan bat jutang te Phrang.” U shim u sikret, ka 
jingpruid u kynthah bad tbeh, u tan suki. 

“Kular Balamon, nga kular tang iaphi bad tang haphi” 

“Nga kular Phrang. To U Blei hi Un tip ia kane.” Tang lip ka ding 
jingpruid, ka shim ia u ka dem ha ka shadem ka iam. 

“Oh, balei phi iam pat Balamon?” 

“Ba nga kmen palat palat, ngan len lade namar jong phi Phrang” 

U khyllie ia ka u doh, ki doh biang slem slem. Ynda ki ia 
sngewthuh ba ka ding jingieid ka par kumba kan klang, ki ia ieng 
bad iaid suki suki sha la ki ing. Ka miet ka wan, hynrei shano ka 
jingiohthiah. Ki jingpyrkhat sngewhun ki her sha ka sha u.Ka 
Balamon ka ioh thiah bad ka iohi ha rngai ba u Phrang u long u 
Second Lieutenant shi khlur.u dei ban leit thma. Ka pynsong u 
khaw shikham ka ai,u kiew ha kali bad ki jingleh burom.ka jing 
bthei ki bombula rit bad ka kyndet thret. Ka sngewkmen.ka 
sammut. U Phrang pat ruh u thiah 1 2 baje bad u iohi ia ka Balamon 
ha ka wei ka jingialang shipai ainam. Ka wad ia u , hynrei kam lah 
ban iohi. Ynda la pynbna ia ka kyrteng U Phrang Mawkor bad khot 
ia kiba ha ing ba kin wan shim ia ka khusnam,ka Balamon ka leit 
mareh. Ki shipai kirn shah, ka pyni iaka sati rupa.ki shipai ki 

shah.Ka mareh, hynrei shuwa ban poi ka jingai nam ia u Phrang 
shu kut ka phohsniew bad ka phohsniew ka ialam sha kawei pat 
kajingphohsniewjaktung. 

Ha ing ka Balamon kim ju pynsyngit palat namar ki tip ba ka 
khun jong ki ka la ih ki}ingmut jingpyrkhat, ka la don ka jingiatieng 
burom iwei ia iwei pat. Ka Balamon ka don tang kawei ka jinglong 
raitoi bad kata ka long ka jingkuman haba ka kiew ka jingdom 
hynrei kaba shisur ha ka long kynthei jong ka. Teng teng ki kmie ki 
kpa kim sngewthuh laki jingleh jong ka ki long kiba dei ne lait. 
Kane ka umdum ka ju jia ha ki kmie ki kpa ha ba ki khun ki long 
kiba la nang la stad. Ha ka hi te ka kmie u kpa kim ju iohi ia ka 
khmat snengsih jawliwjawliaw; Ha kane ka por ka kmie ka la tip ia 
ka jingiaieid jong ka bad u Phrang, hynrei kim shlan ban kylli 
pyrthew. Ynda la bun sngi ka kmie ka sa shu phawer shaphang 
ka jingih ka rta ka khun kaba la donkam ban seng la ka ing ka sem 
katba dang phuh u tiew koina. 

“Ngi la sdang tymmen te khun, ngi kwah ban iohi ba phi suk phi 
sain, shuwa ba kan khyllait ka khmat jong ngi.” 

Ka riew kuman hi ka sngap la ka sngap bad trei la ki kam. 

“Phin da ia tip te mei” ka la pyrkhat sammut “Tip phin iakmen ne ia 
iam." 


Ha kawei ka sngi ynda haba ka sngewbha jingmut bad 
sngewshngain sngewshlur ka sa phla ba ka don ka jingiadei bad 
jingiakular bad u Phrang. Ka kmie te kam da kynmaw bha ia ki 
kmie ki kpa u Phrang hynrei kaba ki la ia bna ka long ba u Phrang 
u long u khynnah uba ieng ha la ki jong ki kjat. Ka kmie te ka la ong 

ba ka bha ban ym ia laid eh shabar kum kiba ym ia don ing. “Wan 
ialam ia u sha ing u bapli.” Kane ka long ka jingplie lad kaba khraw 
ia ka Balamon bad ka tip ba ki kmie ki kpa kim ju pynsule ia ki 
jingthmu jong ka. 

Ka dei ka sngi ba slap bha kumba theh na bneng, ka por 4 
baje ka long kum ka synnia bah. U Phrang u kam shane shatai ha 
ka kamra rit, u peit ia u slap uba patied sha ka ing, kaba pyni ba u 
sawar u noh shipawa. U dom hi tik. U peit shabar um i don 
jingkyrmen ban rang namar ka jingkyrhuh ka bneng bad ki waitlam 
pyrthat ki talain kumba ia pan mano re. U shong u pyrkhat, u 
kynmaw ia u kpa u kynmaw ia kato ka sngi jingtim, u iai ap. “Em” 
u pyrkhat. “Kane kam lah ban long. Dei I Pa imat iba khanglad ia 
nga. Hooid kumno nga u khun swet bad ki khun binong bishon 
long katba long ngan nym leit” Hynrei ka jingther u slap ka ktik ia u. 
“Kumno kan khein ka Bala ia nga - u riewkai? Ngan leit tangba," u 
phai sha ka liang karkhana dewbilat u kut jingmut ban pan hukum 
na u kpa. 

“Sha Pa, phin shah ia nga ban shah rkhie bein. Wat ai ko Pa ba 
ngan rem. Pyni ia nga ka dak - ong ba phi sngewbha, ong ba phi 
mon ong ba phin pyllait ka lynti syngkien war-te kumta nga pan 
na phi Pa ba phi la ai kane ka longrynieng, pyni ka dak ai ba ka 
jingdum kan thaba iaka lynti leit jong nga. Ngan tei ia ka ing kaba 
bha ba don ka jingiateh ka jutang ban sah nam maphi ma nga. Ko 

Pa hei sngew kata, rai kata ko phi ki ryngkew ki basa, phi ki kni 

ki kong ki iawbei ho!" 

Kajingjiabymjujia, kyndit kynsan, ulyohujah, badka meingi 
katei ka la sdang ban shad ha ki lum ka thain 16 shnong. Haba u 
Phrang u iohi ia ka phalang sngi, um lah ngeit. Hynrei u tip ba ka 
jingiapan ka long kaba shongnia shongkun, kata ka jia kumba la ia 

pan la ia mir. “Khublei Pa, ko Mei, phi ki Ni, ki kong ki ryngkew ki 

basa phim shym la khang ia ka duwar ka lynti ” U sa khreh, u 

phong ka patlun jin ba saw bthuh u deng sa u cravat sawjngum (u 
jingteh pdot ba la suh lypa) ka sopti poh lieh bad ka jaket ba iong. 
Hangta u sa mih ban ap kali ha lad thanat. 

Hangno re hangno pat don kiba la shad tymblong bad ia 
tyngkhuh ki thied pyrkhat, un wan ne um wan? Lada u wan balei 
um wan katta ruh. Kaba kum ei kane ka mariang. Ka jingtied u 
klong snam ka tied pynsted kumba ka snam ka mih shabar bad 
haba ka iohi ia ka jingshai. “U Phrang un wan”. Ka rai lade, bad 
tang shiphang la riew ka baje. Tang iohi ia u, ka shu ang dheng, 
bad peit na khlieh ha kjat. 

“Balei, oh balei kumne?” 

“Em. Ngam ngeit phi dei u Phrang." 

“Peit shane Bala war kren bieit, phim ju iohi shynrang ne?” 

“Balei em, ngam ju iohi Phrang u ban i eh rang ka main shynrang 
la katta sngi.” 

“Peit ioh nga noh sha riat Mawiew ho phi pynkhyllew eh ia nga u 
khun swet." 

Ka Bala ka dom ka shim ia ka kti ka set ia ka shyntur jong u, 
“Tish, wat ong kumta, wat rai kumta. Ale wan ko bala phrang jong 
nga" ka btin artad da ka kti ha jaka shong. “Peit Phrang, ngan khot 
ia i mei i pa....ap.” ka iaid kyrkieh da ka jingkmen sha ing shetja. 
Shi khyllipmat wan ka Bala bad ka kmie. U Phrang u peit ia ka 
kmie kaba dang i eh naw kum ka kynthei kaba la iaid sha ka 40 
snem. Ha ka shi khyllipmat u mutdur, bha briew ka kmienamar ka 
kham jrong ban ia ka Balamon, tangba ka don thapbasin sha ka 
liang ka diang kaba pyniapher na ka khun. Ka sur kren kba kham 
jem ka sur kren ka long sur kren Sohra paka. 

Ine kein Mei i Phrang.” 


“Khublei kong” ki ia bat kti. 

“Oh, to shong, khot seh khun ia u kpa uto sha kper." 

Ka kmie kum ka kynthei ba la ju mad, ka kyrtiang dien kynsan ia ki 
sngi jinglong samla, bad ka iapmat khliak? ia u Phrang uba ka 
kynmaw kum uto uwei hi u samla ba ka ialang. Shi khliak pat ka 
pyndam noh ia kine ki jingpyrkhat ba kmen ia u. Tang shi por u kpa 
u la wan, shahe shahe, u da rkhie u da niad noh da ka rumal ia ka 
um kwai ba dang tuid na ki nur rit ka rymmiang shyntur. U kpa u ai 
khublei ia u Phrang. U Phrang shisyndon u sngewthuh ba une u 
kpa ka Balamon u dei u briew uba khlain ka met ka phad, ba eh ka 
kti ka kjat bad u dei ruh u briew uba trei shitom. U don ki tmain ba 
rben tangba la khleh bad ki shniuh lieh. Ka dur khmat kaba ithew 
ban jurip dei ka dur khmat ka khun hi naduh ka rong ka rup. U 
pyniasyriem ia ka kmie ka Balamon bad kito ki khun Tomi hyndai. 
U mutdur imat la seng ia ki ha kito ki por ba bun dohlieh bha ha ki 
thain Sohra. Ka briew kaba lieh sawhoin bad bajrong, bad kham 
bhabriew ka kmie ban ia ka Balamon, u nujor marwei marwei. 

U kpa te u kren ia kane katai ia ka kper ka phrah bad u kren 
kai kren biria "Lashai la shisngi sah shrah ei ka kper ka phrah ka 
Bala ruh kam don por ia kine." 

“Shaei phi kan dor por, lapmiet tang ka kyrshut ing bad ka. . . .man 
la ka sngi." 

Uf kine te phi Phrang, kirn ju iohrhi ban iathuh pynshoi hano hano 
ruh, ki la ia ai kaiphot ha ban da” ki ia rkhie shaid. 

To ia dih noh kato ka sha.” 


23 



U Phrang um sngewthuh sngewthaw kata ka dih sha bad u 
tip ba ka Balamon ruh ka theh sha khnang khlem shini, u shu peit 
sha ka, u kohnguh peit dom. U iskuin ia ka “Ngan jyrwait kito ki 
ngab ngan tang ioh lad” u pyrkhat. “Te sngewtynnad,” la ong u kpa 
ha kaba khadduh, “Kane ka jingiadei jongphi arngut to da ia thew 
ia woh bha ban ym sah ka lehrain ka lyngngoh, ne phi ong kumno 
kmie?” 

“Hooid kein, da ia iaid da ka akor ka burom ban ioh ka iaroh ka 
nam... .to nang ia shong ngan hap peit ia kane katai” ka mih. “Nga 
ruh ngan pyndep ka pynpur dieng ha kper to nang ia shong ho", u 
mih noh de soit. Ki arngut ki ia shong jar bad ka jing jarjar lah ban 
iohsngew ia ka baje kaba dang kynud ia ka por. 

“Te phi hun em Phrang?" 

“Hun, nga kmen palat, nga nangmut un khie u lar-en longing.” Ki 
ia rkhie, ki ia phylliew jingmut lam sheptieng ia ka kam ba ki dei 
ban leh. 


O O 

Khlem ap shuh ia ka result 3 rd year, u la ialeh ban ioh rung 
kam shipai. U la leit man ka por sha Recruiting office ha Rhino. 
Ynda la kut ka jingiakhun bajwat tam kaba la shim por arsngi. U la 
ioh ka jingjop. Ban ioh ia ka jingmad ka dei ka jingkwah ka jingim 
jong u ha ki jingialeh bad jingiakhun. U la jied ban leit sha ka Infantry 
Division bad hadien shitaiew u la leit shim ia ki kot ki sla na ka 
bynta ka training ba shisnem ha Goa. 

Kine ki khubor ki la dung njjang ia ka jingpyrkhat ka Balamon 
khamtam ia kiba ha ing. Ki jingrakren iatyrko ki bud bad kumba 
khie dew ka duriaw, kam banse ban thanda jai. 

“Te lano phin leit Phrang?” ka kylli bynniaw. 

“Nga kwah ban pynkyndit iaphi, kane ka warrant railway ruh nga la 
ioh, ong maphi lano tangba ngam dei ban slem.” 

Ka peit ia ka warrant ka lip rong jar. Ka peit ia ka sad, ia ka 
khyndew, ia u Phrang, ka khmat jawliw. 

“Phi la kut jingmut shisha seh Phrang?” 

“To seh Bala ailad ia nga, ngan ailad ia ka jingieid.” 

“To leit, ap ngan da khot ia i mei i pa." ka jah jlang shiphang, ki sa 
wan mih lang bad ka kmie bad u kpa. Ka la don ka jingiatan tyllai 
kaba jur bad ynda ki la ia pyni ia ka lup ka liem ki la iohi ba ka noh 
ka dem shata, ki sa kren noh mynsiem. 

“Niuma, to leit, phi leit ia ka kam donburom pyrkhat lem ia ka Bala 
ruh. Kynmaw bat rdin ia ka jUtang.” 

“Hooid, ko mei, ko pa" u kren skhem. “Ngi kular iwei ia iwei bad 
ngan ym bakla, peit sumar hi kumba phi la ju leh ia i Balamon. la 
kine nga kular hakhmat jongphi. Nga lah batai lut bad nga ai shong 
ha i pakhynnah ia ka ing haduh ba ngan da wan.” 

O O 


25 



Don sa kawei pat ka pyrda kaba plie ha ka jingiashem ha ka 
jingim ka Balamon. U Rilangki Badon u dei u Senior supervisor ka 
MCCL Mawmluh. U long u samla ba ryngkuid ka rynieng uba shu 
deng sah ki lit - iong. Ki briew ki kwah tip balei u kwah buhrieh ia ki 
khmat. Wat la katta ka iit ka ia hap matany bha bad ka dur khmat 
bajrong jong u. Ka shyllangmat ka paw bha la jan poi hapdeng 
khlieh. Shisien peit um i don shap dur Khasi la katta ruh, kumba 
ong ki nong Jowai. 'U miat chynrang.' Ka shnong trai dei na Sohbar 

Dei une u Rilangki uba la ju iarap bha ia ka Balamon bad 
btin lynti ia ka haduh ba kan da ioh kam. Kum uba la poi sha ka 35 
snem, ka por poikha ka la ih palat. Na ki daw ba baroh ha 
Mawsmluh kirn peiphang ia ka jingiadei jong u bad ka Balamon, ki 
shu shim ia ka jingiadei para ba trei lang. Hynrei haba ka ding 
jingieid ba noh shiliang pyrla ka pur, lah ban sngewthuh kein ia ka 
jingmut 'Koh Rilangki’. Man ba ki iakynduh u ju phawar shaphang 
ki dew jingieid, hynrei ka sohmyndur pat kam khih wat la phaloh 
katno katno ruh. Ka daw ka long ba u Koh Rilangki u phawer kyllain 
kumba wet star. Ka Balamon pat ruh ba dei hi ka thei Sohra, kaba 
sngewthuh u mutdur aiu, te kam treh lur tyllaw bad ka iai ap khlem 
konguh ne kyrngah. Ha u pat u pynshong nongrim ba un jop namar 
u pyrkhat ba 'Amor Vincit’ (Ka jingieid ka jop-Love conquers.) 

Ki kmie ki kpa ka Balamon ruh ki ju hieng khmut haba u wan 
kai teng teng. Ka la poi ka p of* lei lei ba u ju wan kham miet ba dei 
ka sngi u Trai, kirn banse ban pyndei tari wat ia ki iar pdem. Ha ki 
te ki mon eh ia u ban pynher kulai ha u saimuka ka Shitala Koina. 
Kane ka jingleh ka pynsat pynban ia ka Balamon kaba pyrkhat ba 
kirn khein briew ia u Phrang, u briew uba la leh shitom ban trud ia 
ka dieng ka maw bad ban ieng ha la ki kjat. 

Ka por bamkhana ha ki thain Sohra ka la poi, bad ka MCCL 
ruh ka ia khreh la khrum ban leit bam sha Kshaid Dainthlen. Nang 

jan nang bha haba ka ri ka muluk lajong ka don baroh ki jingitynnad 
kiba ym ia pan ne ia thied. Kiba nang ia shet kito, kiba ia shad kito. 
Ka Dainthlen ka la khapngiah da ki nongwan bamkhana. hynrei 
ha kane ka sngi ki kham bun kiba 'dih khana' namar ki tang shu 
hiar na kali bad shynrang bad kynthei ki la ia prie umksang haduh 
ba la isaitmet. 

Ynda la iohi ia kane ka jingleh bymsalia para briew ka kynhun 
u Rilang ki la phet kynriah noh sha kawei pat ka jaka Ha shwa 
ban noh ka sngi bad ba la dep lut ka shet ka tiew. u Rilangki u la 
wer ia ka Balamon ban leit shongkai. Ka ruh kumba shohtyndep 
ka bud ia iaid haduh ban da poi ha ka jaka ba lah ban iohi ia ka 
Mawsahew, Tynrong, Thieddieng. 

"Peit Bala, baroh ki briew kylleng kylleng, hynrei hangne don lut 
kaei ba ka mariang ka ai.” 

“Hooid, - kein Bah Rilang, dei ba ong u Myllung SosoTham, jingshai 
ka Ri ngim tip eiei." 

“Ade phi jur bha ia kita ki bynta - Ade ki St. John te mo!" 
“Khamlah ki Ram phi ha baroh” 

“Sha Bala I Mei I Pa jongphi ki ong aiu ia nga?" 

“Ki ia tyrko bha shaphang jongphi" 

“Ha kano ka rukom?” 

“Ba phi long u riew donburom uba sngewlem bad pariah.” 

“Tang katta?” 

“Long kum ka jingrwai. .. .katei ka chorus kam ju kylla” 

“Beit tang katta?” 

“Hooid kein” 

“Kim ju phawer ba une uba don bad phi u ... ” 

“Kaei?” 

“Em, peit sha suin utei u lyoh sakma u tap syrngiew ia ka sngi na 
ngi. To seh Bala phi dei katei ka sngi, katne ka jingitynnad ka 
mariang, phi lah maphi shihajar shah, wat kdat noh na ka mat.” 

“Em, em, ngam kdat tangba nga kulmar te ki phawer jongphi.” 

“Nga te u rangtyrwa, nga mut shisha iaphi, wat I Mei I Pa jongphi 
tangba phi tip hi em " 

“Nga la sdang pei ki shkor iaki jingmut jongphi. Tangba phi la tip 
em Bah?” 

“Ap, wat ong phi dang kyrmen hi ia uto u shipai?” 

“Ym tangba nga kyrmen, nga la khlei ka juban.” 

“Khlei juban ha u briew uba ia shem shisien ar snem?” 

“Kam dei ka jingiashem, jingiakynduh. Ka dei ka jingkular. Horkit 
hordang ym dei ban pynthoh bria.” 

“Shu buh kan jia eiei un klet ia phi bad ka jingthmu jong phi kin 
kylla mulot.” 

“la kata ngan sa ia peit.” 


O O 

Ha kane ka por 3 ngut ki khynnah ba la shongshit khawiang 
ki kdiah ia ki tnad dieng ba hajan hangta ki da lynthaw ia ki bilor 
kiad hangta ha mawsiang, ki ai ding da ka kot khubor bad sdang 
ban leh kulmar. Kane ka la pynlamwir ia u Rilangki bad u la khot ia 
u Dabet ban leit ong eiei. 

“Balei” ki kob. “Ka jaka bamkhana dei ka jaka paidbah ngi lah ban 
leh katba mon" ki kren huleng. 

“Peit ho lih, wat leh khun Minister ne khun ophisar ha kane ka 
jaka. Naduh hynne nga la iohi ia ka jingbret plastic, jingpynpait 
bilor bad kaba ngim lah shah ka dei ka jingleh be-ain ia ka khlaw. 
Dei u kpa jong me u ba wan thung?" 

“Wat kynnoh ia u kpa jong nga” ong uwei u tur ban shoh, hynrei ha 
shuwa ba un rah ka kti u la da kyllon ialade. 

“Ngan ai jingsneng" la byrthen u Dabet “Khun ka nongshun 
mariang” u patom ia uta uwei bad tan sa ia uwei ban bret hajan ka 
um bajyndong. 

“Phi leh khun Minister ne!” Kita kiwei ki krad tang lait nangta. 

Ym pat sngewthuh bha ia ka bang ka buid kata ka bamkhana, 
ka kynhun ka la poi ha Sohra. 

Ka jaitbynriew kaba ong ka ieid jaitbynriew, ka pynjot ia ka 
mariang kaba dei kaba iajan eh bad u briew Lehnohei ka duwai 
Blei namar wat ki nongialap niam ruh ki pat tip ba kaba ieid ia ka 
mariang dei kaba ieid ia u para briew bad U Blei. KNOW 
ENVIRONMENT, KNOW MAN, AND KNOW GOD. No 
Environment, no man and no God. 

O O 

Ka shisnem ka training ha Goa ka la long kaba suhsat bad 
kaba jynjar. Ha ki bnai kiba nyngkong ka la long shisha kaba eh, 
namar ki jinghikai ki long ha ka ktien Hindi kiba um pat mlien bha ia 
ka ktien. Ka jingshit ka Goa ha ka por lyiur ka long kaba ym long ia 
kren na ka bynta uno uno u riewlum. Ki jingpyrkhat kiba bunjait ki 
mih bad ka jinghikai kilan leilei ka long kiba satar namar u jied ban 
leit sha ka Infantry. Teng teng ka la don ka jingpynshoi ba un mih 
noh, hynrei ha ka juban ba u la khlei ban leh eiei ia ka Ri, u la shah 
ia iap. Ynda u pyrkhat u pynshong nia ba pleng ki jongngi ki jem ki 
khnap ban pynrkhat ka long shipai ba eh than ki jingkilan. U ju thoh 
shithi sha ka Balamon hynrei u buhrieh, u kun katlah katiai ia ki 
jingeh. 

Ki shisnem ki her kloi ha Goa, bad tang dep training la phah 
ia u sha Army Unit kaba don ha kito ki LOC ( Line of Actual Control) 
bad u la ioh mardor ia ka kyrdan Lance Naik- Phrang Mawkor bad 
la phah ha Kargil Sector ban kynthup ia ka jingkyntur ki bor bapher 
ka Pakistan. 

Na ka jaka kaba ioh ia ka mariang kaba long kumba la kyrkhu, 
sha kajaka shit lyhop, sha ka jaka bajrong tarn bad kaba khriat ha 
ki syntai lum Mawkashang, ka Kargil sector ha jylla Jammu 
Kashmir. Kito ki thain ki dei ki jaka ba bun bha ki Musulman kiba 
eh shisha ban tip ia ka jinglong jong ki. Kaba ki nongshun na 
Pakistan ki ioh eh ka jingiarap barieh dei napdeng bun kum kine ki 
jaitbynriew kiba imat ka met te ha India, ka mynsiem pat sha 
Pakistan. Kham bunsien ka jingiather umsnam ka long hapdeng 
ki shipai Pakistan kiba ioh ruh ka jingkyrshan napoh napoh jong 
kum kine ki briew. Ban shu peit te u Phrang um sngewthuh balei 
ba hap ialeh, iada ia ki jaka kiba ym don briew ym don mrad, 
newat u jingthung ruh um mih, hynrei tang ki lum thah kiba ym i 
don jingmyntoi. Hynrei la pynsngewthuh ba ki don ki jaka ba ki 
Pakistan ki la wan tur ban shna ki kut kiba khlain kiba long kum ki 
ktem babit eh ban iakhun bad pynliem ia kino kino ki jingthmu. 

Haba u peit ia ki surok iaid kjat iaid kali, ki long ki surok, neki lynti 
bateng teng kim dei ki surok naba la shu iaid bad phrung kat naba 
lait naba suk. U kynmaw ia ki riat ki surok War, ka jingiapher sha 
bneng sha khyndew. Ki surok shane teng teng la tap da u thah 
bad ka ior bad pyndam ia ki lynti rim ba ju don. 

Kane ka Unit ka la leit ban niom ia kawei ka kut ki nongshun 
kaba ki la lah ban pynpra ia kane ka kut kaba la bam bun ki shipai 
India. Ka jingiakhun bajur baneh haduh 4 kynta. Kata ka meit ka la 
pynlyng-uh thlim ia ki padun lum haba la don ka jingiakhun. Ka 
‘Operation Arrow’ ka lah ban pynliem 8 ngut ki briew Pakistan, 
kibakhleh lang kum ki shipai bad ki lehnoh. Ka la long ka jingsngew 
sarong na ka liang u Phrang Mawkor ban pynliem 3 ngut na ki wat 
ka jingialeh kaba la khein duh. Hynrei kyndit bad kynsan ka la don 
ka jingiather bom sha kata ka liang da ki tup ki man ka Pakistan. 
Kumno re kumno uwei u "bom uba la siat pathar u la hap kumba 
20 pruh ha ka jaka ba don u Phrang. Kum ka leilieh u Phrang u 
mut ban dem pyllup hynrei u bom u ia bthei bad u da khlong ia ka 
khyndew bad ki pui pui khyndew bad ki sapied bom ki sied puk ha 
ki khmat u Phrang. Ha kane ka jingbthei bom ba kylleng kata ka 
jaka iakhun, ka long ba lada u Phrang u don tang kumba 2/3 pruh 
na ka jaka ba hap uta u bom, ka khana jong u ka la kut. U kyllon 
bad u pyrshang ban tyngkan. Ynda u la tip briew u tare shane 
shatai kumba katto katne pruh hynrei ki khmat kim ai lad, long 
kumba 1000 tylli ki thyrnia kiba sahkut hapoh. U ap shiphang, u 
sdang biang ban tare shane shatai ha ka jingdum u la ioh twad. 
La uwei uba thiah, u pynkhih, u khot hynrei jar jar u la iap, urn tip u 
dei u lok ne u nongshun. 

“La pulom lut ki jingthmu baroh. Hato nga dang lah ban iohi 
biang?” u pyrkhat ia u kpa, hynrei kumno yn long la ka baieid. “Ngan 
sa shah kyntait kum ka jainjot. Ah ka pap aiu kat kane. Nga ieid 
shisha iaphi Balamon, hynrei mynta la kut la wai baroh" u pyrkhat. 

Ha ka step babud la lap ia u L/N/K Phrang Mawkor da ka 
patrol party, la kiba la iap la kit noh, hynrei ia u Phrang la kit sha ka 
RAP (Regimental Aid Post) kaba shajan shata. Ynda la ai katto 
katne ka jingsumar la pynkit da ka Helicopter sha ka Army Hospital 
ha Delhi. Ki doktor ki la peit la jurip bha, ki la rai ba dei ban rah noh 
sha ka Military Hospital ba hajan tarn na ka shnong ba u sah u 
nongpang. Hadien shibnai la wanrah sha Military Medical 
Committee kaba sngewthuh mynta ba kat kum ki kyndon shipai 
donkam ban shah sumar bad la dei ban pyllait noh ia u (discharge) 
na ka kam shipai. Ka Regimental Centre Shillong kan sa leh ia 
kaba dei bad ban pyntip ia kiba haing hasem jong u. 

O O 

Ka Balamon kam lah ngeit haba ka ioh ka Warrant ba u 
Phrang un wan shuti sha shnong. Ka la kmen ba u la bat la ka 
ktien ba un wan shuti tang dep kata ka practical training jong u. La 
kumno kumno ka pyrkhat, shuwa ba un leit phai biang dei ban 
pynbeit shuwa ka poikha. Ka kmie bad u kpa ki la kmen ym don 
pyrthei bad ki shu pyrkhat ba kin iohi ia u samla ka Balamon kum 
uwei u shipai kynshreng kynshreng. 

Ka jingap la ka por ka slem palat, namar haba ap ka por ruh 
ka iaid suki. "Balei ka por kam iaid stet kumba iaid ka jingtied ka 
shadem jong nga?" ka pyrkhat marwei marwei. Da shisha ka jingap 
dei ka nongshun bakhraw ka jingiaishah. Hynrei barabor ka 
jingiaishah ka don hi la la jong ka hud. Ka ai jingtngen, jingshngain 
bad ka jingkyrmen Ka Balamon ka pynshong nongrim ha kine 
kiei kiei bad ka la rai ban ap la ka ap. Ka kyrmen, ka sngewkmen 
ia ki jubanlak u Phrang hynrei ka jingiaishah ka don la ka bor bad 
ka por. Kumba thynrang lap praw ka skei ha ki padun lum ka wah 
Umiam, poi ka shithi ba phah wan ia ka sha Military Hospital Shillong 
ban wan peit ia u L/N/K Phrang Mawkor ha ka I.C. Eye Unit. 

Kane ka khubor ka dung ngang. Kumno ki tip ia ka Ka 
kynmaw ba ym don mano moano na kiba ha ing jong u ki ban 
ithuh ia ka kmie la u kpa jong ka. Ki la ia pynbeit ba ka Balamon 
kan leit mardor bad u para arkmie. Tang pyni ia ka shithi ha Hospital, 
dei u doktor Negi hi uba la leit ialam. Kam lah ngeit la la ki khmat 
lajong haba ka iohi u Phrang uba kiew iong ka snieh khmat bad ki 
khmat ba la sha teh baroh arliang da ka jain lieh. 

"Wow ko Phrang. . . phim dei u Phrang em? Phrang" ka la pynkut 

jubor. 

"Balamon em wat iam, jai jai ngam pat iap te” u kren skhem 
“Oh, em, em Phrang.. ..nga la ong....katto te" 

“Em wat iam, km shna ia kane ka khmat bad nga shaniah, ale 
hajan seh." Ka leit, bad u twad ia ki kti, ki khmat kiba la jhieh da ki 
ummat. 

“Wat iam, nga hun ba nga la leh eiei iba rit ia ka Ri.” 

“la nga pat” ka iam kthang. U Doktor, u kren ieid u pynjem. 

“Frank is a brave soldier. I'm proud of him; the whole army is 
proud of him." 

“Yes Sir, please make her understand, we were to be married" u 
khni >am. 

“There is plenty of time, you are still young and she is young and 
pretty na Bete?” u khroh “Let’s go to my chamber, I’ll explain” 

“No I want to stay with him" ka iakhing. 

U Doktor u ai dak ia ka sister hangta “Come Miss we shall come 
after we dress him” 

Ka iaid tuin tuin ka peit ia u Phrang “Phrang ko Phrang” ka leit 
kynrup biang. “Katba long nga ieid iaphi te Phrang ong kam dei ka 
jingphohsniew.” 

“To Bala, kane hi ka jingleh jongphi ka la nang pynkhlain bad ai bor 
ia nga, khie sa wan.” 

Ha Chamber u doktor u batai ba ka don 80% ka lad ba un 
iohi biang ki khmat. Ka Balamon kam peit shuh iano iano, ka dem 
bad tap da ka rumal ba la jhieh. U batai ba ha ka sngi nyngkong 
kin shna ia ki khmat, bad u la lah ban leit sha ing. Ka batai ia u 
doktor ba ym don mano mano ruh kiba dei kiba haing hasem bad 
u bad ka iathuh ruh ba un ym long ban leit sah sha ing jong ka kat 
kum ka rukon Khasi katba kim pat iakyntiew kurim. U Doktor te u 
la dum buit ia kata ka jingbatai bad u la ong ba ynda la dep shna 
kan shim por 2 taiew ba un shu thiah, bad u lah ban sah katba 
mon ha Military Hospital. 


O O 

Ki kjat ki lam shaei kam tip bad ka shem ialade ha la ing. 
Kane ka khubor ka la ktah palat ia ka kmie u kpa jong ka Ka la 
long kum ka ing iapbriew ha kaba la pdam noh sa ka tem tape, 
pheT.V. ne leh sngewbha. 

“Te phi pyrkhat kumno kein khun?" la kylli u kpa. 


“Phi tharai un iohi biang?” la kylli diaw ka kmie 

“Tip, nga la dum ka buit, ngam nang shuh ban batai, ia ong lem 
ma phi seh" ka kren kutlad. "Hynrei nga la khlei ba ngan long ka 
jong u hi.” 

“Bad u matlah?" ka pynbud ka kmie. 

“Kumno phi tip u la matlah, em wat ong seh kumta. Lada jia ba u 
matlah ne matpeit ngan snoh rdin ia u, ne ka bha ia nga ba ngan 
sah khlem briew khlem khun.” 


Kine ki ktien rat ka Balamon ki long kum u miang uba tied 
jam ha ki shkor ki kmie ki kpa. Sngap ne set ka la rai. Ki tip 1 a ka 
jinglong ban neh skhem ka Balamon 


Ynda ka jingkhie dew ka la thanda ka sa batai ba kan shim 
shuti bad ba kan leit sah kai ha ing ka kmeinah sha Laban ba kan 
ioh ban leit peit leit jngoh ia u Phrang. Ka la batai ba ha Military 
Hospital ym ju shah nongap nabar hynrei ia ka Balamon ki la shah 
ban shong baroh shisngi lada ka kwah. 


Ka sngi nyngkong kata ka taiew ka la long ka sngi iathong 
jingieid. Ka la poi 8 baje hamar ba ki Nos ki dang pynkhreh, ki 
dang pynkhi tmain. Ka ibishni ia kata ka jingleh Ynda la dep ki 
iehnoh ia ki arngut. 

“Ko Phrang baieid," ka dem ha ki shadem jong u, u bat ieid, u 
syllud ia ki ngab bad ia ki shniuh. 

“Wat tieng Bala, ngan ialeh na ka bynta jongphi-tang kawei ngan 
kylli ■ 

“Kylli kylli Phrang ngan jubab beit.” 

“Lada ngam lah shuh ban peit da kine ki khmat " 

“Oh em em, wat ong kumta.” 

“Em ngan peit hi ia phi da ki khmat mynsiem jingieid. Phin dang 
shaniah ha nga?” 

“Nga la ong ha I Mei I Pa ba lada phi iohi ne phim iohi ngan long ka 
jongphi, khamlah ka khmat matlah kum u Dhrisrtasastha * ban ia 
kane khmat doh.” 

“Ngam dei u syiem, nga dei u riewmadan.” 

“Phi dei u syiem ka jingieid bad ngan ksoh rdin ia ka jingieid.” 

Ka doh ia u. Ki wan ki Nos ki ong ia ka ban wan lang tangba kan 
ap habar ka O.T. 

Ka por ka la iaid, kumjuh ki kynta. “Balei te balei, kirn mih 
noh” ka pyrkhat dom. Man ba mih uwei ar na O.T. ka kylli. Ki 
pynshngain ia ka. Kam ngeit. Hadien ka jingap kaba 4 kynta la 
wanrah ia u Phrang. Ki la pynbeit bad pynthiah bha ia u ki sa leit 
noh bad mana ia ka Balamon ba kam dei ban kren eh ne pynkhih. 
Ka Nos ka wanrah shi tray ki jingbam ia ka Balamon kiba kynthup 
ia ka sha ha ka klat nar, ka kait, u ruti ba la kyllan makhon bad 
uwei pat ba kyllan da ka jam. Ka peit ka sngew dap shoin, hynrei 

ka bam ka kait bad dih sha. Sa shiphang la wan biang ka Nos ka 
da wanrah ki jingbam ia u Phrang bad ka ong ia ka “Feed him, he 
should like from your hand." 

Ha kata ka sngi, janmiet la wan ki kmie ki kpa ka Balamon 
bad ka kmienah u Phrang kaba shong ha Mawmihthied Baroh 
baroh kiba haing ki la peit sngewhun ia ka jingsumar ka Balamon 
bad ka jingshaniah kaba la leh ia u kum uba hajan eh. 

*(U Dhrisrtasastha te u dei u syiem ba la kha matlah ba ioh pat ka 
bor blei ban imat ha ki khep ki khep, U dei u kpa ki Kauraba. Ka 
tnga jong u ka Kandhari ban pyniryngkat bad ka jingmatlah u tnga 
jong ka ka teh noh ia la ki khmat lajong da ka jain. Pule ka 
Mahabharat) 


f 

Ha shnong la win da ka khubor ki khlieng ka tyngab ba u 
samla ka Balamon u la matlah ha ka jingialeh Kargil. Ha kane ka 
apot te bun kiba sngewlem bad iaroh ia ka mynsiem u Phrang. 
“Ka bapli ka Bala, kato ka apot kaba kum ei?” ki la iatyrko sngewlem 
Ka shnong ka tip ba u Phrang u dei u khunswet bad lada jia ba u 
matlah kan long shisha ka jingjynjar namar ki kur ruh kiba shong 
jngai. Ka por jingtynjuh ia u Phrang imat kim kut. Artaiew hadien 
ba la loit ia ka jingsop u doktor u shem ba ym don jingiarap eiei 
Ha kata ka por la wan inspection uba hakhlieh duh ka Medical 
Corp. U Colonel K.S. Pande. Haba u la iohi ia u Phrang bad u tip 
ia ka jingshlur jong u, u la kular ban phah ia u doktor ba pawnam 
na General Military Hospital kaba don ha Alipore, Calcutta ban 
sumar ia u. Ka Balamon ka la pyrkhat sngewdon, “Balei kim leh 
kumta naduh mynshwa 

Arsngi hadien, la poi u Colonel Dr. B.S. Kulkarni uba la 
eksamin bad peit ia ki kot ki sla baroh bad u la rai ban shna biang 
ia ki khmat sa shisien, “Don’t worry Bete, everything is going to be 
fine.” “Sir, everyone here is telling the same thing. Where do we 
stand," la pynbud khni iam ka Balamon. 

“We ar trying our best, and the rest is with God” la jubab u Colonel 
bad ki ia mih noh baroh. 

Dei kane ka sien banyngkong ba ka Balamon ka iohsngew 
ba ki shipai ki ialap ia ka kyrteng U Blei. Ka pyrkhat ba baroh dei ki 
jingtynjuh U Blei hi. Kumno kan shong ha ka kti U Blei? Kam lah 
ban jubab. Niuma, ka pyrkhat, “Lada U Blei U la sngap ia ki 
jingkyrpad kyrppn jong nga dei mynta hi hakane hi ka por." 

Bunsien ngi ki briew ngi kynnoh palat ia U Blei bad ka jingstad 
jong U. Ka nusib bad ka bok u briew la thoh la mang lypa. U briew 
u don ka mon ba laitluid ban leh ia kaba bha ne basniew. Ka mon 
ka shah teh, uta uba teh un ym ai ia u briew ba un jot. 

“Phrang phi long kumno? Peit baieid kane ka jingbam ngan pyntian" 
“Ngam lei lei, pyntian, katba ai maphi ngam bam beit” 

Ka pyntian iwei hadien iwei, u bam. Kum u khyllung u shu 
bam katba ai. Ka shitaiew ka long kumba shisnem, hynrei ka la 
mlien ia kajingwan ap. Ka jingap dei ka lok bym lah shaniah. 

“Sngap ia nga Bala,” u la ong ha kawei ka sngi. 

“Phi shaniah ba ngan dang iohi ban ioh peit biang iaphi?” 

“To Phrang kein. Katno sien nga la ong Phi pyndom ia nga." 

“To kata Bala ngam pyndom ia phi. Hynrei katno nga kwah kein 
ban iohi ia ka khmat jong phi ba haduh katno phi dom.” 

"To Phrang thiah pynaram noh ialade.” 

“Bala, sngap ngan kren Ai ka urn ngan dih.” u dih bad thiah artad. 

“Sngap Bala phim tharai phi pynbijai ei? Shah ngan kren. kane 
kam dei ka kam kai.” 

“Nga la long iaphi thiah noh, uff.” 

“To Bala ngan thiah, tangba ngan thiah kumno haba ngam hun 
nga artatien ia kane ka pyrthei " 

“To ong kaei de, da tymmen lei maphi te Phrang.” 

“Kane la dei hi ka jingtymmen te, ngan sa kut ha ka jingtymmen 
l kum kine ki khmat ba ngam lah ban pyndonkam Lah ka jingtymmen 
ba iohi ban ia kane ka jinglong samla bym lah iohi. ’ U lam pangnud. 

Ka Balamon ka um hin. Ka jam, ka sngap jar. Ka jingduh 
jingkyrmen bad ka jingbym lah leh eiei ka synshar. Ka sngap man 
man. U Phrang u tip ba ka iam, u tan ia ka, u twad ia ki ngab kiba 
dang tuid ki ummat kum na kito ki umbalong. Ka dohnud u rang 
bym lah leh eiei ka um hin. U tan ia ka kham hajan u doh na kito ki 
ngab thiang bluin. Shit puk ka snam ki samla, u pyllait noh. 

“Bala to kein noh, tang kawei sngap la la long kaba dei sngap, lym 
kumta klet noh. Peit sngap, phim tharai ba phin shu sep ei, kane 
ka jingap ia nga. Ngam don jingkyrmen shuh ba ngan dang iohi 
biang. Phim pyrkhat noh da kumwei balei ialade?" 

“Phi pyrkhat da kumwei ia kaei?” ka kyrbeh. 

“Kumno phin lah ban ksoh rdin bad nga u matlah. Phi dang samla. 
Ka dei ka por ba phin pyrkhat da kawei pat ka ing ban ioh ki khun 
To kdat noh ka jingpyrkhat ia nga” u mut shisha. 

"Nga ieid iaphi, ngam ieh iaphi lada dei ba nga lah ban im kum ka 
tnga u Dhristhayastha ngam salia. Ngan tap ia kine ki khmat. Ym 
don balah ba pynsarang ia une u kynjri ba nga deng. Em da lei lei 
ruh em, kein noh seh Phrang nga kularte. Wat pynbor ia nga. Ka 
Nohkalikai ka jan ia nga.” 

“Bala baieid, to U Blei Un ri ia phi bad ia kine ki kyntien jongphi.” U 
bat ia ka kti u syllud ieid bad u iohthiah jar. 

Ka Balamon ruh ka shong bha noh ha ka shuki, ka tawah ia 
ki kjat halor ka stul bad ruh ka iohthiah noh jar hangta hi. 


O O 

Ha ka step ba bud la wan rung u doktor sha Ward bad u la 
batai ia u Phrang ba kat kum ka jingpeit iakijingsumar, donkam ka 
jmgpeit thuh ha kaba dih shuwa da ki dawai bad da kumta u lah 
ban left noh sha ing bad ban wan pat hadien 15 sngi ba yn sa lah 
ban rai khadduh shaphang kaba ai jingsumar. Ha ki arngut ka la 
don ka jingkmen hynrei don ruh ka jingartatien ia kata ka rukom 
phah. Ynda la bit la biang baroh la leit buh la u Phrang sha ing 
hapoh ka jingsumar ki khun u Pakhynnah 

Ka ing ka Balamon mynta ka la kynjah. Kito ki surjingrwai 
ba mih na ki tape la shu jah, bad shisien peit iohi kumba ka 
syrngiew jingsngewsih ka tap ha kane ka ing kaba juh kup da ka 
jingiphuh iphieng ka jingphalang. Ha ka imlang sahlang pat uto 
uba sngewlem ruh uto uba kynshi kyneh ruh uto. Khambun kiba 
taroh la pur ia ka jingieid batlem ka Balamon. Toi ka iing ieid ba 
synlar hapdeng ka Balamon bad u Phrang ka la bur bha, pynban 
une u lyput Sohra u sdang ban pynbyrie la ka jingiohi ki kmie u kpa 
ka Balamon Ka la don ka jingia pym. jingiatan tyllai bad ka thma ki 
nia kiba la neh slem bha 

“Em phi Mei phi Pa ', la pynskhem ka Balamon. “Ngan lashong 
bad I Phrang, lym kumta ngan shong samla, nga la rai naduh 
mynshwa ” 

“Sngap Bala, da duriap" la ong u kpa. 

‘'Kumno te ka pyrthei kan ong ym don shynrang shuh mo haduh ki 
kmie kpa ki shu hun da u matlah?" 

"Nga jied hi ma nga, nga hun hi ma nga te Mei te Pa. ka jingieid ba 
shisha kam don kyndon ha ka dur ne ka met ” 

“Kumno phi rai kumta'? Phi tharai ngam dei ka kynthei kum phi"? 
Phi tharai ngan kren 1 a kaba bakla?" 

“Em Mei kaba dei shisha. 


“Shah khun ngin ai ka jingtyrwa khadduh.” 

“Kaei kata?” 

“Phi i Bala, I Bah Rilangki I don shisha ka jingthmu shisha ia phi' 
“Em, to to...." 

“Sngap seh khun-u briew uba da thmu bad nga iohi ka mon jongphi 
ka dem shata.” 

“Kam dei kaba shisha.” 

“Nga la kha ia phi bad ngi tip la ka jingthmu u shynrang." 

“To seh ynnai ia kren shaphang I Bah Rilang.” 

“Hap kren em, u briew uba bit ba biang ha ka met ka phad ” 

“Nga la kular ia I Phrang. Ngam lah ban shet ia i.” 

“Ngi kum ki kmie ki kpa ngi kwah hi em ban iohi ba ka khun kan 
suk kan sain." 

“Nga la ong ba lada ngam lah ban iapoi bad I Phrang ngan nai 
briew hi.” 

“Ngi shu pynong, pynsneng, ioh lashai shisngi phin babe phin 
kynnoh ia ngi." 

“Em Mei, em Pa, ba phi la ai kane ka longrynieng phi dei ban pyni, 
hynrei nga la dap 24 snem nga la sngewthuh. Horkit hordang ngan 
kit ngan bah hi ma nga la ha kano kano ka khep ” 

‘Lada kumta Bala, phi la dei ban leh eiei mynta na ka bynta u 
Phrang.” 

‘Phi ia mut aiu Mei Pa?” 

Long kumba kren lyngkot Bala” la ong u kpa 

“Lada phi la lah ban bah khala mynta, phi dei ban pym shisha kata 
ka jingieid, kloi katba lah.” 

“Hooid Pa, nga ieid ia i Phrang Nga kloi ban kohnguh tangba 1a 
kaei kaba ia dei bad I Phrang to ong ” 

“Lada ngan ong pynbeit ban shongkurim noh bad u Phrang phi 
nud ban leh ia kata haba phi ieid haduh katta?” 

“Phi ia tynjuh ia nga ym dei? ’ 

“Ngi tip ka mut aiu ban ieid bad ngi iohi ia ka jmgkut jingmut jong 
phi, bad tharai kan bha." 

“Shisha seh Pa phin shah?" 

“Hooid khun....khie ngisuk ” 

“Shihajar ia Me Trai ba Me la ai kane ka jmgpynshai ha I Mei I Pa” 
bad ka leit kdup ia ki kmie ki kpa da ka jingkmen 

“Peit khun” la pynskhem u kpa. “Ngan leit sha u Phrang ban 
pynsngewthuh ia u. Wat la u don marwei ngan leit pynsngewthuh 
ia u. Phi ap haduh ba ngan da batai.” 

Mihsngi shai kdar shi-liang, dum tliw sha kawei pat ka liang 
U lyoh ka byrngut shisha phi. Ka Balamon ka sngew kmen palat 
kumba u dohnud un sei shabar da ka jingkmen bad ka kwah ban 
leit mareh sha u. Te ka iai ap bad ka kwah ba kata ka miet kan 
shai noh. 

Te dang step u Junom u la leit sha ing u Phrang. Kane ka 
kam kam dei satia ba un leh ba kam dei satia ka dustur, hynre; 
namar u Phrang u dei u riew marwei artad ba u don ha kata ka 
jinglong ka met, u sngew ba u dei ban leit pynsngewthuh ia u 
Ynda ki la ia kren kai ia kane katai u sdang ban phawer. 

“To Phrang ka khmat ka dei kaba kordor ha ka met u briew.” 

“Hooid phi Ma, tangba ha nga hi te baroh ki dkhot met ki long kiba 
kordor.” 

“Hooid kaba shisha. Ka khmat te ka dei ka iitlpeit ka jingim." 

“Phi siat ia nga Mama?" 

“Shata hi, phi dei ban phong da kiwei pat ki khmat doh ba phin 
suk." 

“Ngam sngewthuh phi mut aiu?" 

“To para rangbah ngan kren kunok noh bad phlei shaid shaid sha 
madam” 

“Ade sngewtieng phi!” 

“Ap Phrang, sngap bha. Haba phi la ieid bad ia dei jingmut bha 
bad ka khun jong ngi ka Balamon, kan bha ba phin ia pynbeit noh 
kloi. Ngi hun, ngi suk.” 

U Phrang u ieng kynsan hap sa ka iitkhmat iong bad tyllun 
sa u diengduh. Ka met ba la kilan shipai bha ka kyiuh bad phuh 
syep. Khie puk ka erlangthari. Ka jingpyrkhat ki khie kum ki dew 
bad ka at phyllung ka dohnud. U Junom u iohi ia kane, u babe ba 
u la la kum pyllait khlem por ia u khnam na u saisiej khlem 
pynshynna ia u sohpdung. Ka jubab pat ba sha shiliang te ka kyrsoi 
kyndeh, u sdang ban tern ia kata. 

“Shong Phrang pynaram-shong." 

“Em Mama, kaei ba nga iohsngew dei ka khmat shkor mynta kaba 
pyniohi ia nga. Ngam ngeit wat tynjuh eh seh Mama ia nga u 
khunswet.” 

U Junom u lah ban iohi ba ha pneh ki dong khmat kyrsei ki 
ummat ki umbalong. 

“Em Phrang ka dei ka jingkwah jong ngi ba phi dei ban don ym 
tang artylli ki khmat kynrei bad uwei u dieng shan....ngi la kut 
jingmut.” 

“Hynrei ia nga....ia nga....u matlah? Em em kaba ym lah long?" 
“Kata sa ong ha ka Balamon. Batai ia ka” 

“I Balamon i tip ia kata?" 

“Ym tang ba ka tip, hynrei ka da mon shisha bad theh lut, bad nga 
lah dap 65 snem ngam pat ju iohi, iohsngew ia ka jingphla hok na 
kawei ka briew kaba ieid ia phi. Ah! Lada baroh ki kynthei kin neh 
jutang kum ka Balamon?” 

“Ngam lah peiphang Mama.” 

“Phin sa peiphang ynda phi la iakynduh ia ka. Kaba bha ka long 
phi dei ban tip ia ka rukom Khasi.” 

U sa batai bin ba katkum kar rukon, dei na kiba ha ing u shynrang 
ba kin wan ban pynbeit bad buh ia ka sngi. 

La tap u lyoh ba dum. Ka jingbym sngewthuh, jingartatien 
bad ka jingpynshong nongrim, ia ki at ki them bad ki madan ka 
longbriew man briew ki jingiatyrko ki kut kumba ki la sdang. 

O O 

Janmiet ynda ka Balamon ka la wan trei, u kpa u la batai tiak 
pa tiak ia kaei kaba la jia. Na ki jingiathuh u kpa, ka Balamon ka 
sngewthuh ba ka mluh kam pat ih bha, bad kam sngewthuh ia 
bang ka buid. Jait ba la phah u kpa, ka leit sha u Phrang bad ka 
sngew ba ka kjat kamon ka iaid sha kadiang bad kadiang sha 
kamon. Ka tip katno baje ki kali cement kin leit khadduh sha Sohra 

“Phrang,” ka ong ynda ka la poi. “Phi shu thiah sah seh balei? 
Shong ne leh eiei." 

“Bala, dei ka jingthiah em....ka jingthiah ba don jingmut?” 
“Kumno phi kren kumta?" 

“Namar dei halor ka jingthiah ba ngi ioh ka jingkmen bad kumjuh 
kajingsngewsih." 

“Phrang ngan ap ka por kan sa batai." 

“Hynrei hapdeng ka jingap bad ka por don ka jingiap ba ngim lah 
lait." 

“To seh Phrang wat kren ramia... .1 Pa I ong aiu?” ka bat ia u na ki 
kti kiba syiad or or. 

“Ong seh , ba nga ieid palat, te nga la jied ba ngan ia poi bad phi" 

“Kata kein Bala, long kabajai jai ioh phi khuslai.” 

“Nga tip Phrang phi mut aiu, lada ngam ioh iaphi, ngam iashong 
bad phi, nga la ong em, ka Nohkalikai ka jan” ka rai khadduh. 

To Bala, hato phi la thewtarajur, phi la thew matang, phi la pynhap 
sawar bha, kaei ba phi mut la nga?” 

"Ka tarajur, ka matang bad ka sawar dei kiba shna da u bnew, ki 
jong nga dei U Blei hi la pynseng ia nga ha kpoh I Mei, kita kirn ju 
bakla.” 

‘Phi la kloi shisha ban long ka tnga une u matlah?” 

"Phin long maphi, nga ia ju ong.. ..U Dhnstharastha bad nga pat 
ka Kandhari” u shim la ka Balamon. . u ktah la ki khmat ki shkor, ki 
ngab ia u shmuh ia ka met ka phad u kdup Ki ia kdup, ki ia doh 
tyngeh bad ka pyrthei ka neh beit tden 

La phah wan mar mar 1a u Mama na Laitkynsew bad ka 
jingiakren ia pynbeit ka long kaba thain sohkyrdot ha ki arliang 
mamla bad kaba long shisha ka jingiakyrngah. ki jingiakynjik, jingia 
artatien Ha kaba knadduh 'Amor vincit’ ka jingieid ka jop. 


O O 



47 


Kaba phyla ba ka sngi iapoikha ia u kher u mer ym shym la 
khot lait noh tang kito kiba ha u khohsiew eh. Kaba kham phyla ka 
long ba u Phrang u lah ban iohi ia ka byrngut byrnget kata ka sngi 
Ha ka sngi kyntiew kurim ka la long ka sngi khyllah kaba baroh u 
paid Sohra u ia phnian ban iohi ia u nongleit kurim ha ing ka 
Balamon. Wat la ka long ka jingiapoikha sop sop pynban paidbhur 
u prong ia ki phrah nar ban iohi kiba la thmu la pyndep. 

Kane ka khubor ka jingiapoikha ka Balamon ka la ktah jur ia 
u Rilangki u bym ju lah mutdur ia kiei kiei baroh. Donbok u ioh ban 
leit training sha Bombay bad u klet hangta ia kiei kiei baroh. U 
pyrkhat; ba pleng kaba her ka dei ban hap ha madan. 


O O 

Ka por ban leit pyni ia ki khmat ruh ka la poi kumba la buh da 
ka Military Hospital wat la u la slem san sngi, u la leit bad ka 
Balamon. Ka Balamon ka dei ka briew kaba shalak kaba la tip bad 
pynap lypa Kumta ka la shim shuti kum ka jingpynkhreh. La peit 
da ki doktor ka Military Hospital bad la ong ba dei ban putd biang la 
ki khmat Long katba long, leh katba leh baroh arngut ki la long 
kiba kloi. Ha Hospital ruh ynda ki la peit la jurip, ki shem ba dei ban 
leh noh kloi. Donbok ba la wan jngoh u stad khmat ki shipai ha 
kane ka Hospital bad ynda u ia pule ia ka histori u Phrang u la 
kohnguh ba un puid hi. Ka la long ka por ka jingialeh, jingiakhing 
jingduh jmgkyrmen bad ka jingkhein duh La rah ia u Phrang na ka 
Ward ba u thiah. Ka dohnud ka Bala ka tied kumjuh ka baje kynroh 
Shikynta hadien la wanrah bad la pynthiah la u ha jingthiah Ka 
iingap miet ka bud. Ka por ka laid suki palat Hynrei ka por pat ka 
■ ip la ka dor, kam ap ka iaid Ka minit ka kdew ia ka por, ka por ia 
ka sngi, ka sngi ia ka taiew Poi shitaiew ka sngi ban loit ban law la 
ki khmat 

“Now Frank ong u Doktor 

'Open your eyes, siow and easy’ U Phrang u ngeit urn lohi eiei 
ka dum long ngain 


"Try to open, look, slow and easy' 


U peit urn ioh. eiei 

Now relax-ciose your eyes We put again this bandage K i bafai 
Ka dohnud ka Baiamcn kc3 shu shad tymblong haba ka io'm u Ma 
baroh 

“After 3 horns take care” ki batai 

O O 

Ka Ri Sohra ka sdang ban hap u slap bniup bniup kaba 
pyndik shisha ia ki briew. Hynrei khlem riej, ki briew ki mih bad kup 
la ki plastic, ki rong ki nongkup plastic ka dei kaei kaei kaba ngi dei 
ban peit. Peit ia kaei? Wa, don ki shynrang kiba kyndong patlun 
bad lah ban iohi ia ki thied snam kiba kyllain ha ki khohwah. Khyndiat 
eh yn iohi ia ki khohwah ba sop lati. Wat la ki kynthei ki syndong la 
ki jain, pleng lah ban ithuh kano napdeng jing ki kaba don ki khohwah 
ba iskuin ne ki khohwah ba lah ban pule kaba kum kaei ka briew 
kaba don kito ki jait khohwah. Teng teng wat la ther u slap, u pring 
khohwah pat u sop hi. 

Ka la dei ka sngi lewbah bun ki nongshang pyrthei ki la wan 
ban ioh ia u soh, ka ngap bad shira Sohra. Ym don uwei ruh wat 
na ki para 7 trep kiba kwah ban tip pat ia ka ktien kmie, ki ktien 
Sohra. Baroh kito kiba wan peit ne batai ia ka jingkhraw ka Sohra, 
kim tip, ne tieng mo ban batai kaei ka akor Sohra. Ka riti ka dustur 
Sohra ka long ba ha ka Hima Sohra, ym bit ia u Syiem ne Myntri 
baniapoikha bad u dkharu lyngkien, kumbaju long baroh u shakri 
kum ki Koh, Kashari bad Garo namar kine ki long ki shakri ha ka 
rep ka riang ne ka khrong ka dan ha iew Hatmajai. Dei kine hi kiba 
pynheh ia u thiar u sup ka khrong ka dan na it ka Hima. Na ka 
jingbymtip ia ka tynrai ki shongkha khleh ban ioh myntoi kaba la 
ktah haduh ba kine ki shakri ki kylla long ki khlieh ka ing wat ha ki 
kur Syiem kur Myntri bad kur Lyngdoh. Ki jingkylla halor ki jingkylla. 

Jia katba jia ka Ri ka la kylla. Don eiei ban kylla hangne ruh 
ha u Phrang 

‘ Now Frank, look” 

U peit, u khrip ngain u iohi tang ia u lyoh ba byrngut ka Sohra. 

“Relax" u buh kynphad. “Now you. What do they call you?' u kylli 
ia ka Balamon. 

"Bala” ka shu ong, ka jaw ka ummat brep. 

“Now Frank, look your wife is here try to locate her.” 

U Phrang u peit khrip ngain, bad pynshah ki khmat shaba u 
iohsngew ka sur. U iohi tang ia u lyoh khyndew ka Umstew Ka 
Bala ka peit seh da ka jingkyrmen, ka dohnud ka shlei da ka 
jingkthang. Ki dokior ki kynshait dawai biang bad ki phah ba un 
peit bad batai ia ka jingiohi. 

“Hooid, yes, nga sdang ban iohi" u peit shai shane shatai 
“Shaei ka Bala?” u kwah tip kloi. 

“Nga, nga ..." Ka iam ka Balamon. 

“Nga hangne" ka dem ki ibong bad ka iam kmen. U Phrang u 
pynkhie u peit ki khmat ba i dom, bym i lah ngeit. Baroh kiba la don 
hangta ki ia lyngngoh. 

“He! What is wrong Frank" ong uta u doktor 

U Phrang u peit biang la ka Balamon da kaba u bat ia ka na ksangti 
bad u pyllait dak 

“This is not my wife . Bala" 

“What?” la ia kynkaw baroh 

“Ko Phrang phi ong aiu?" 

“Phim dei ka Balamon” 

“Phi kren phoilia ne kumno?" 

“Em nga kren ia ka jingshisha.” 

Kata ka jingjia ka la pynlyngngoh ia ki doktor baroh ba ki iohi 
ia ki sohkyrdot, ki ia mih noh, “Don’t strain Frank, keep up the 
spirit" ki la mih noh sah sa tang ka Balamon bad ka kmie 

“Te pyrsa, pynjai jai. Kaba bha ka la wan. Ainguh ia U Blei, hynrei 
to pynjai jai. 

“Hooid Mei, hooid, ngam iohi te ia ka Bala kaba nga ju iohi haba 
nga dang iohi mynshwa Nga iohi ia ka sna-iap, ka sur te hooid * 

“Phrang ko Phrang te seh” ka lam. 

“Kam lah ban long ba phi dei ka Balamon.... em" 

Ka kmie kaba iohi ia kane, ka mih noh shabar bad ka da ong 

“To ia kren, ia pyrkhat ia duriap, wat ialeh kum ki khyllung.” Ka mih 
noh artad da ka khmat bad mynsiem bajew kum u sohmyndong 

Ka Balamon ka sa batai ia ka daw baroh. Ka iathuh ia u ba 
naduh ba ma u hap ha kata ka apot kam riam kam beit, kam tah 
kan pein bad ka shu bam jalia jalaid ba ka sa long kumba u iohi. 
“Hynrei Phrang nga la aiti ia ka met haphi, nga aiti lalade ba nga 
ieid. Ka jingieid khlem ka jmgaiti kam long eiei. Phi ioh la nga ka 
sotti, ka khmat doh jongphi, kam iohi, ka dohnudjong phi katip. To 
da thew tarajur bha . . .” 

“Ap shuwa.” la ong u Phrang. 


“Ka sur jongphi ka biang, hynrei to U Kynrad Un ai ka bor ia nga 
ban sngewthuh.” 

“Man u briew ne ka briew ki don ki jingpynshoi. Nga la jop Nga kop 
halor kane ka longrynieng ba ai I Mei I pa ba ngam shym la babe 
laphi. Nga la ri kyndong. Sngewthuh seh Phrang." 

“Ale ngan peit biang iaphi’’ u shim u peit. u ktah la ki khmat, la ki 
ngab kiba dang jrein ummat 

“Nga ngeit Balamon. To phi la phrang bha ia kane ka jingieid bad 
ngan ri junom ia ka” ki ia kdup. Kumba phah mano re. puk la wan 
rung lut ki doktor bad uwei na ki u la rwai “True love is a many 
splendored thing ” 

Ka jinghap u lap praw jingkyrkhu ki bud, la wanrah la ka 
khubor ba yn pynkup burom la u L/NK Phrang Mawkor da ka nam 
Vir Chakra bad la pule ‘VIR Chakra is conferred on L/NK Phrang 
Mawkor for his bravery that inspite of intense enemy shelling and 
volume of small arms and without caring for his own life L/Naik 
Phrang Mawkor was instrumental in capturing the enemy key post 
somewhere at Kargil by killing three enemies" la kane ka khusnam 
Vir chakra la ai artad bad ka pisa na ka Sorkar kmie bad Sorkar 
Jylla. 

U Phrang u thrang hir hir ban leit ia khun biang sha Kargn 
bad u la leit sha Regimental Centre. Hynrei ynda ki la peit bniah ia 
ki kot ki sla na ka Medical Board, ki la pyntip ia u ba wat la u la jem 
ka khmat kadiang kan sa don sah ka jingduna khyndiat ka bor iohi 
bad kat kum ki rule shipai, uno uno uba don tang iwei i jingduna 
ruh urn lah ban pynrung biang. Ka la long ka jingshah rem kaba 
khraw tam ia u Phrang. Ynda haba kumne u la shu hun noh, hynrei 
u la hun wat la u la long kum iwei i phliah ding rit pynban lah ban 
iohi ia ine i jingshai wat la ha ka dum iong-ngit. 

Ka jingieid shisha ka dei kaei kaei kaba phieng tam, bad ka 
siew dor bha ia kito kiba bat ia ka. Ka Rajya Sainik lyngba ka 
Defence Resettlement Directorate ka la ai ka shithi ba u lah ban 
leit trei ha ka Bank ha Sohra. Kumta u la leit ban trei hangta. U 
kynmaw ia u kpa, bad mynta ba ula kham don kham em, u sngew 
ba u long uba bit dor ia ka Balamon. 

Ha ka sngi ba sdang ka snem 2000 ka Dainthlen ka iohi 
biang la ka Balamon hynrei bad uwei pat u rangiaw, u Phrang, u 
Junom bad ka Tngen kiba ia wan bamkhana Katba u Junom bad 
ka Tngen ki leh bunkam ha ki jingshet hangta ha pajih jan ka urn. 
ki arngut ki kdat na ki, ban ia shong ha ka jaka ba don u mawsiang 
baheh ba lah ban iohi kyndiang ia ki shnong sha liang sepngi kiba 
la suit rong da ka rong saw byrhuin ka sngi 

“Bala, nga la hun phi baieid.” 

“Hynrei kham hun eh ma nga ha pyrthei.” 

“Hooid ko mynsiem ksiar jong nga. phi la pyndap miar ia nga,” u 
tan jubor ia ka u kdup 

Hei Phrang, wat wat ioh.. .” 

“Oh balei Bala 7 ” 

“Ioh phi ban tyngeh ia ine iba nga seng naphi." 

“He, shisha? Hato n$jan twad" u suh rekarek-fci kti na ka sopti sha 
trai kpoh katba ka BaftSmqp pit ka sbah'lyngung U iohsngew i 
khyllung iba ksaid ha kpoh. “Hooid i dei shisha. To seng to koit to 
khiah to ri I dei i sakhi ia ka jingieid jong ngi” u kren rangbah 

“Sa tang 3 bnai Phrang. Oh katno nga kwah ban rah taphi hakhmat 
ka pyrthei. Phi ieid ia nga, phi leid ia ka jaitbynriew haduh ba phi 
pha ia ka kajingim ha ka thma te Phrang.” 

“Nga kein Bala, nga kwah ban rah ia phi namar phi kham kordor 
ban ia ka ksiar balaphrang.” 

Da kumne u lyoh ka byrngut suki suki la kyndat bad kjit noh 
da ka haw haw bad ka byrngut ka shai kdar. 


O O 

